
АЛМАТЫ! 


«АВРОРА 


Революция таңында 
Халыққа ашып құшағын, 
«Аврора“ жар салды: 
-Қыйрады құлдың құрсауы"! 


Халықтың жаны шаттанды 
Тұншықтырып дУшпанын. 
Қуттықтады жеңіспен 

Данышпан Ленин, Сталин. 


Өтсе де көп жыл арада 
Шомылып Нева суына, 
»Нврора“ түр кір шалмай, 
Не боп ердін ТУына. 


Ғалым Сейтназаров, 


Қарақалпақ АССР-ы. 


Ленин -- Сталин. ісі -үшін.. күреске дайын, бол? 


ПИОНЕР м 


Нояррь 


Қазақстан ЛҢІЧО Орталық Комитетінің пионерлер 1054 
мен мектеп оқушыларына арналған. әдеби-нәрнем халық 
және публицистиналың журналы 


Шығуына 16 асыл. 


Түнгі мәжіліс 


(«Қысқы сарайға шабуыл» деген кітаптан үзінді; 


Л. Савельев 


“Поезд қала маңындағы Удельняя стан- 
циясына жаңа ғана келіп тоқтасымен, жо- 
лаушылар асыға-үсіге вагондарынан Шыға 
бастады. Оларды тұтқыйылдан юнкерлер! 
қоршап алды да, документтерін тексеруге кі- 
рісті: юнкерлер Ленинді іздеп жүр. еді. ” 
5 Осы сәтте поезд паровозы вагондерден 
ағытылды да, кейін қарай сырғый жөнелді. 
Сәлден соң кенет токтай қалды. Паровоз- 
дың табалдырығынан көзілдірік киген ақ- 


1 Юнкерлер -- патшалық әскери училицелердің 
оқушылары, болашақ офицерлер. 
у ІМ 


шашты, орта бойлы кісі секіріп түсті. Ол 
кең жиекті қара қалпағын мандайына баса 
киіп, рельстерді кесіп өтіп, тез басып жүріп 
кетті. 

Бұл Ленин еді. Владимир Ильич қала- 
ға, Выборг жағына жаяу тартты. Онда 
Сампсониев проспектісі мен Сердоболь кө- 
шесінің бұрышындағы 9911 үйден партия 
оған құпия пәтер дайындап қойған еді. 
Владимир Ильичке жеке бөлме арналған. 

Пәтердің балконының қасынан су аға- 
тын труба өтетін. Бұл кенеттен қауіп-қатер 


Зөне қалған жағдайда трубаның ішімен тө- 
мен түсіп, аулаға шығуға қолайлы еді. Ал, 
ауланы қоршаған дуалдың бір тақтайы ке- 
рек болғанда шығып кету үшін әдейі алы- 
нып қойылған. Сөйтіп бәрі де алдын-ала ес- 
керілген-ді. 

Бұл құпия пәтерге Ленин 1017 жылы 
7 октябрь күні келіп орналасты. 

Келесі күні. Ленин Сталинмен жолықты. 
Бұл жолығысу бірнеше сағатқа созылды. 
Владимир Ильичке Сталин көтеріліске әзір- 
ліктің қалай жүріп жатқандығын баяндады. 

Ленин 10 октябрьде кешке 3 айлық 
үзілістен кейін, тұңғыш рет Орталық Пар- 
тия Қомитетінің мәжілісіне келді. 

Бұл “бір ауа райы қолайсыз кеш еді. 
Суык жаңбыр құйып тұр, долдана соққан 
жел жалаңаш ағаштардың басын жерге 
ніп, үйлердің терезесіне соғады, дымқыл, 
салқын қараңғы түн. 

Қою қараңғылықтан екі-үш адым жер- 
дегі адамды тану мүмкін емес-ті. 

Мынау 82-үйде большевиктер бас қо- 
сып, осы сәтте адам баласы тарихының бүкіл 
барысын өзгертетін қарар қабылдап жатыр 
деген ой Қарповка өзенін бойлап, некен- 
саяқ өткендердің ешбірінің басына келген 
жоқ. 

Ленин бөлменің бұрышында, пештің қа- 
сындағы кішкентай столдың қасында отыр. 
Анау күндердегісіндей, ол бүгін де ақ шаш- 
ты парик киген. Лениннің қасында Сталин 
мен Свердлов. 

Ленин сөз алды да, сөйлеп кетті. Бұл 
бір ғажайып сөз еді. 

Шешуші айқас алдындағы қолбасыдай, 
Ленин большевиктер тірек ете алатын күш- 
терді еске алды. Жеңіске жету үшін осы 
халық күштерін қалай бөліп, қайда бағыт- 
тауды үйретті ол. 

Бұл - революционердің, қолбасының, ға- 
лымның сөзі еді. Ленин сөйлегенде, жүрт- 
тың бәрі бір адамның емес, бүкіл көп мил- 
лиондаған халықтың “даусын, оның жүрегі- 
Нің тынысын естігендей, халықтың ең шы- 


найы арманын, оның мойымас жігерін та- 
нығандай сезінді... 

Орталық Қомитет көтерілісті бастауға 
уақыт жеткендігі жөніндегі Ленин пікірін 
құптады. Алайда, арадан Лениннің ұсыны- 
сына қарсы, көтеріліске қарсы дауыс бер- 
ген екі адам табылды. Бұлар революционер- 
лердің атын жамылғанымен, 1с жүзінде 
капиталистердің құпия қолшоқпары, су жү- 
рек, опасыз Зиновьев пен Қаменев болатын. 

Орталық Қомитет Лениннің ұсынысын 
қабылдады. 

Тарихи мәжіліс түн ортасында жабыл- 
ды да, Орталық Қомитеттің мүшелері бір- 
бірлеп тарай бастады. 

Далада бағанағы сабалаған жаңбыр әлі 
жауып тұрған, сол бұрынғысындай әрі суык 
әрі қараңғы болатын. Бірде-бір терезеден 
жарық көрінбейді. Жұрттың бәрі әлдеқа- 
шан жатып қалған. 

Бұл түні не қаладағы, не дүние жүзіндегі 
ешбір жан большевиктердің көтеріліс жө- 
нінде қарар қабылдап, бүкіл адам баласы 
тарихының бойында ең батыл, ең ұлы істі 
бастағанын білген де жоқ. 

Орталық Қомитеттің келесі, кең мәжі- 
лісінде --16 октябрь күні-- Ленин көтеріліс: 
жөнінде екі сағаттай баяндама жасады. 

Қорқақ, опасыз Қаменев пен Зиновьев 
тағы да көтеріліске қарсы шықты. 

Ленин мен Сталин опасыздарға өлтіре: 
соққы беріп, олардың тас-талқанын шығар- 
ды. 

Лениннің ұсынысы бойынша көтерілісті 
басқару жөнінде Сталин жолдас бастаған 
Партиялық Орталық сайланды. Бұған со- 
нымен бірге Свердлов, Дзержинский және 
Урицкий кірді. 

Партиялық Орталық Петроград советі 
жанындағы революциялық-соғыс ҡомитеті- 
нің жетекші ұйтқысы болды. 

Революциялық-соғыс комитеті болышевик- 
тер қабылдаған көтеріліс жоспарын жүзеге 
асыруға, ол көтерілісті басқаруға тиісті 
еді. сылы І 


Нәсірәдин Сералиев 


Әңгіме 


Суреттерін салған В. Сибирцев. 


Мерекеге арнап мамасының тігіп берген 
жаңа көйлегін Сәуле апыл-ғұпыл кидіде жү- 
гіре басып, қабырғадағы шар айнаның алды- 
на барды. Сол сәтте аржағынан жасырынып 
шыға келгендей айна бетінен оның өз тұл- 
ғасы көріне кетті. Жаңа үлгімен тігілген, 
көбелек гүлді ақ жібек көйлек талдырмаш 
денесіне әсем қона қалған. Қыйықша жаға- 
сы мен жылтыр ақ түймелері де жарасымды. 
Ашаң қызылшырайлы жүзі өзіне күлімсірей 
қарайды. 

Көйлегінің етегі көрінбеген соң Сәуле ке- 
йінірек шегінді. Тағы да көрінбеді. Ол арты- 
мен шегініп тіпті кейін кетті. Айнадағы суре- 
ті кішірейіп, етегі дөңгелене тізесіне түсіп 
тұрғанын көргенге дейін шегінді... Қайтадан 
айнаға таяу келді. Қолдарын жоғары көтеріп 
те, екі жағына бұрылып та байқады. Қөйлегі 
тіпті келісімді. 

Сәуле әбден көңілденді. Баяу әндете жү- 
ріп, жаңа көйлегіне қызыл галстугін жарас- 
тыра тақты. Сонсоң төргі бөлмеде іс тігіп 
отырған мамасына қуана: 

2-- Мама, мен Зейнепке барамын, -- деп 
дауыстады. 

-- Бара ғой, қалқам... ; 

Сәуле үйінен шығысымен асыға жүріп, 
Амангелді көшесіне келіп түсті. Мұнда жүр- 
гіншілер көп екен. Демалыс күні көшеге қала 
адамдарының толып Кететін әдеті емес пе. 
Оған орай, бүгін ауа райы да тамаша! Таң 
алдында жауған жаңбыр күн шыға басылып, 
аспан шайдай ашылған. Жаңбыр жауған кө- 
ше асфальті қала үйлерінен жаңа асып көте- 
ріліп келе жатқан күн көзіне шағылыса жар- 
қырайды. Қөше бойындағы талдардың су- 
ланған жапырақтары жалт-жұлт құлпырады. 
Айналадағы заттардың бәрі тегіс күлімдеп 
тұрғандай. Ауа да жаңарып, тынысты кеңіте 
түскен. Бұл сүйкімді шақ адамды үйден да- 
лаға еріксіз шығарғандай. 

Сәуле иықшаларын қайта-қайта қомдап 
қойып жүріп келеді. Көшеде қарсы ұшы- 
расқандардың бәрі де оған әдейі тесіле қа- 


рап өткендей көрінеді. Қайсы бірі тіпті көй- 
легіне қызыққандай жымыйысып та қоятын 
сыяқты. Әне бір кішкентай қыздың әдейі 
қапталдаса жүріп, көз айырмай келе жатқа- 
нын қарашы. Міне, көшемен трамвай да 
зулап өте шықты. Ондағылар Да терезеден 
көз тастап кеткендей болды. 

Ол қадамын бұрынғыдан да жиілетті. Осы 
көйлегін жолдас қызы Зейнепке көрсетуге 
асығулы. «Жақсы емес пе, ә?»-- деп масат- 
таңбақ та ойы бар. «Ол да осындай көйлек 
тіктірсе. Сосын екеуміз бірдей киініп...» 

Оның бұл ойын кесекөлденең көшеден 
ұшырасқан әйел бөліп жіберді. Жас бала 
көтерген, оң қолында чемоданы бар әйел ке- 
ле жатты. Жүгін ауырлағандай баяу жүреді. 
Үлкендеу чемоданы ебедейсіз қозғалып, оң 
тізесіне соғылып та кетеді. Босана қалса өзі 
жүріп кететіндей-ақ баласы да мазасын ала 
талпынып-талпынып қояды. Ол бірте-бірте 
жақын келіп, Сәуленің жанынан қабағын 
шытқан күйі өте шықты. 

Сәуле аңырып тұрып қалды. Сәлден соң 
барып ойына бір нәрсе түскендей онша ұзай 
қоймаған балалы әйелдің артынан қуа жө- 
нелді. Ентіге жетіп, қатарласа берді де: 

-- Апай, қайда барасыз? -- деді ол. 

Балалы әйел таңырқай қарады да тоқтады. 
Жұқа тақтайдан жасалған көнетоз чемода- 
нын жерге қойды да қабағы қатыңқы қал- 
пында тұрып: і 


-- Оның не керегі бар еді? - деді. 

-- Чемоданыңызды көтерісіп барайын деп 
ем. 

-- Ә, солай де. Өзің қалай қарай жүруші 
ең. д 

-- Мен де осы көшемен. 

Балалы әйелдің күнге тотыққан қараторы 
жүзіне сүйсінгендіктің белгісі пайда бола 
қалды. Ана құшағындағы жас бөбек Сәулеге 
қарай талпына беріп, жатырқады да шал- 
қалап кетті. Оны жұбата, арқасынан алақа- 
нымен қағып қойып: 

-- Қөтере алар ма екенсің, қызым,- деді 
балалы әйел. 

-- Мен бе?! Папамның чемоданын поезға 
талай алып шыққанмын. Қөтеремін. 

Сәуле даусын шығара, «көтеремінді» се- 
німді айтты. Құлшына барып, чемоданның 
темір тұтқасын жоғары жүлқый тартты. Жа- 
лаңаш балтырын қажата көтеріп алды да 
ілгері беттеп жүре берді. Балалы әйел де 
қозғалды. 

Сәуле чемодагды екі қолымен алма кезек 
көтеріп отырды. Біраздан соң иығына салып 
алды. Чемодан ауырлау екен. Сонда да бол- 
са ол сыр бермей, шыдап бақты. Астыңғы ер- 
нін тістелеп, демін жиі ала, аяғын кібіртік- 
тей басты. Мұны байқап қалды білем бір кез- 
де балалы әйел: 

-- Қалқам, шаршап қалдың-ау,- деді. 

-- Жо-жоқ. 

«Неткен асыл бала еді, көп жасағыр» деп 
ойлады балалы әйел. Сонсоң өзіне сонша 
мейірі түскен осы бір кішкентай жанның аты- 
жөнін біліп алғысы келгендей: 

-- Кімнің қызысың, шырағым? -- деп сұ- 
рады. 

-- Әмірдің. 

-- Нешіншіде оқыйсынң? 

-- Үшіншіде. 

-- Жақсы оқыйтын боларсың? 

-- И-ә,- деп қысыла жауап берді Сәуле. 

-- Бәсе, солай болса керек... 2 
Балалы әйел тағы да оны-мұны сұрастыр- 


ды. Сонсоң өзінің колхозда тұратынын ай-” 
тып, қалаға не себепті келе жатқанын бастап” 


еді: Сәуле кілт тоқтай қалды. Иығынан түсі- 
ре бергенде чемодан салмағымен төмен жыл- 


жып кетті де, демеп үлгіргенше, оның қаңыл-. 


тыр топсасы көйлегінің етегін іліп кетті. Қүт- 
пеген жерде көйлектің етегі жыртылып қал- 
ды... 

Бұл жағдай олардың екеуіне де жайсыз 
тиді. Балалы әйел оның көйлегінің жырты- 
ауына өзін кінәлі санап қатты қысылды. 


4- 


-- Байқасаң етті. Қа-ап, көйлегіңді жыр- 
тып... Менің кесірімнен. Ренжитін болдың- 
ау, қалқам,- деп жатты ол. Сәуле қабағы 
түсіңкі, қыпжылған күйде тұр. 

Шынында да су жаңа көйлекті кимей жа- 
тып жыртып алу деген «оңай олжа» емес 
еді. Дегенмен Сәуле бірер минуттан кейін; 
бастаған ісімді аяқтап тынайын дегендей че- 
моданды көтеріп алға жүрді. Ал, балалы 
әйел өзіне-өзі “іштей “кейігендей тым-тырыс 
ере берді. Содан олар жүріп отырып бір- үл- 
кен қызыл қақпаның алдына жете бергенде 
ғана тіл қатысты. 2 

е Ұмытыңқырап қалыппын. Қалқам, Мы- 
на үй пешінші екен? -- деді балалы әйел 
тоқтап. 

-- Номерін айтасыз ба? Он алты. 

-- Онда келіппіз. 

-- Жоқ, бұл менің келе жатқан үйім. 
ғой,-- деді Сәуле, бұл кісі адресті шатас- 
тырып тұр деп ойлап. 

Оның бұл сөзіне балалы әйел рахаттана” 
күліп: 

-- Қалқам-ау манадан неге айтпадың. 
Екеуіміз де бір үйге келе жатыппыз,-- деді. 

Сәуле ашық қалған қақпа есігіне келген- 
де, балалы әйелге қарай зымырап келе 
жатқан Зейнепті көрді. Балалы әйел оны 
құшақтап, бетінен алма кезек сүйді. Зейнеп 
жас бөбекті бақырып жылағанына қарамас- 
тан көтеріп алды... Осы кез, Зейнептің апа- 
сының үйінде тұратынын білетін. Сәуле «бүл 
кісі Зейнептің мамасы шығар-ау» деп ой- 
дады. 

Осы оймен ішке ене бергенде алдынан 
Зейнеп шықты, 

-- Мынау біздің Сәуле-ғой,-- деді ол таң- 
дана,-- мамама қайдан кездесіп жүрсін? 

-- Сенің мамаң ба? Амангелдінің бұры-” 
шында... келе жатыр екен..: Сосын... 

Мұнан басқа жайды: Сәуле өзінің тер 
жуып, әрі ыстықтықтан күреңіткен ашаң жү-” 
зінен аңғартқандай жымыл берді. Зейнеп 
оның үстіндегі жаңа көйлегін енді ғана бай- 
қады. Сүйсіне қарай бастаған көздері оның 
иығының Үстіне түсті де қадала қалды. Сон- 
соң, абыржыған пішінде: 

-- Көрдің бе, көйлегінді...-- дей беріп еді. “ 
Сәуле оның қолынан күлімсіреп тартып: 

-- Мамаңа барайық. Қүтіп тұр ғой,- 
деді. 

Бұл кезде Зейнептің мамасы Сәуленің өз 
қызының жолдасы боп шыққанына қуанып, 
ойын тербеткен бір жылы сезімнің құша- 
ғында түр еді. Ы 
Қызылорда қаласы. 


Көңілді, 
ұйымшыл класс 


І 


“Бесінші класс оқушылары Нұрбеков Айбар 
мен Сыздықова Фарида екеуі бір көшеде, 
бір үйде көрші тұрса да, быйылғы оқу жы- 
лына дейін бірін-бірі жөнді танымайтын. 
Оқта-текте аула ішінде, катокте кездескен- 
дерінде, екеуі не жөнінде әңгімелесетіндерін 
білмейтін. «Мәдени жорық» кезінде Фарида 
киноға не /Қасөспірімдер театрына бара 
жатқанында, Айбар онымен бірге оқымайты- 

-нына іштей өкінетін. Оның да себебі бар. 
Ол оқыйтын 95-ербалалар мектебінде үйым- 
дасып кино, театрға бару сирек өткізілетін. 

-1 сентябрь. Жаңа оқу жылы басталатын 
күн. : г 

Бұл мерекелі күнді «әндендіре түсейін 
дегендей-ақ ауа райы да тамаша. Ертеңгі 


ауа мөлдір әрі хош иісті, Максим Горький 
атындағы парктың аржағынан бойлаған ал- 
тын күн нұры жасыл теректердің ұшар ба-” 
сындағы жаудыраған шықты мың түрлі 
бояумен құлпыртады. : 

Кеше кешкі уәделері бойынша Айбар қақ- 
па алдында Фариданы күтіп тұр. Бұрын 
күнде ертеңгісін мектепке жалғыз кететін 
Айбар өзіне серік, әрі кластас дос топқанына 
қуанды. Бүгіннен бастап бұрынғы 35-ерба- 
лалар мектебінің оқушысы Айбар мен 12-қыз 
балалар мектебінің оқушысы Фарида екеуі 
Ленин атындағы 95-мектепте бір класта 
оқымақшы. 

Мектепке келген соң екеуі қапелімде сәл 
уақытқа тағы да бірінен бірі көз жазып 
қалды. Өйткені, Фариданы өткен жылы 19- 
мектепте бірге оқыған достары қаумалап 
әкетті. Айбар да өзіне таныс балаларды кө- 
ріп, өзінің жарқын, жайдары мінезділігіне 
салып, бәрімен құшақтасып көрісті. Сол кез- 
де қасына Фарида келіп, өзінің бірге оқыған 
дос қыздарын таныстырды. Алысып-жұлы- 
сып ойнап жатқан ербалалар жым боп, пар- . 
таға сүйеніп-сүйеніп тұра қалды да, галстук- 
терін түзеді. Сол екі арада қоңырау шыл- 
дырлады, класқа орта бойлы, шүңірік қоңыр 
көзді, ақшашты егде мұғалима кіріп келді. 
Бұл осы 6-«Г» класының жетекшісі Нина 
Қонстантиновна Мельникова еді. 


П 


Қласта 39 оқушы бар, оның 98-і қыз ба- 
лалар. Өткен жылы әрқайсысы әр мектепте 
оқығандар. Кім неге қаблетті, өткен оқу жы- 
лында үлгерімі, тәртібі қалай болды? Үйінде 
кімдер бар, қайда тұрады? Жақын жолдас- 
тары, достары кімдер? Осы сұрақтардың бә- 
ріне жауап іздеген Нина Қонстантиновна 
уақытының көбін-ақ өз класының оқушыла- 
ры арасында өткізеді. Өзі ботаника, зоология 


“ пәнінен сабақ беретіндіктен, бізбен бір әңгі- 


мелескенінде осы пәнге байланысты біраз 
қызық әңгіме айтты. 

-- Алғаш ботаника, зоология жөнінде са- 
бақ бастап, бұл ғылымдардың мәні, маңызы 
жөнінде әңгімелегенімде-ақ, биологияға әуес 
оқушылар бар екені анықталды. Өткен жы- 
лы .Ув 35 мектепте оқыған Драгавцева Ира, 
Мазурова Лариса біргүні төрт жылдан бері 
«Жас натуралистер» үйірмесіне қатнасып . 
келе жатқанын айтты. Бұл екеуі мектептің 
тәжрибе участогінде осы уақыт ішінде овошь 
және жидек өсірумен шұғылданып келеді. 
Мұғалімнің басшылығымен талай қызғы- 

лықты тәжрибелер істеді, екеуі капустаның 
8 сортын өсіріп шығарды. Қазір бұлардың 
баптап, өсірген кейбір өсімдіктерін жәшікке 
егіп, мектептің биология кабинетіне қойдық. 

-“ Драгавцева Ира быйыл 8-«А» класында 
оқыйды. Ол байыпты да салмақты. Қітап, 
дәптер, қарындаш ұстағанда да қолы бейне 
бір өсімдіктің нәзік сабағын ұстағандай-ақ 
епті де, биязы. 

-- Маған өсімдікті, оның ішінде адамға 
пайдалы овошь, жидек сыяқты өсімдіктерді 
сүйіп, соларды өсіріп, баптауды үйреткен ең 
алдымен мұғалім, сонсоң папамның да көп 
көмегі тиді,-- дейді Ира.- Папам ауылша- 
руашылық институтында оқытушы боп істей- 
ді. Мен оның мамандығын сүйемін, мен де 
папамдай ауыл шаруашылығына қызмет іс- 
теуді арман етемін. 

Жуырда Драгавцева Ира мен Мазурова 
Лариса екеуіне «Жас натуралист» эначогін 
беруге мінездеме толтырылды. 

Елебекова Рузия, Нұрбеков Айбар, т. б. 
балалар мұғалималарына мектепте «Тірі 
жәндіктер мүйісінтғұйымдастырса екен деген 
тілек айтты. 

-- Онда біз түрлі әдемі құстар ұстар едік. 

-- Бір-екі үй қоянын да асырар едік. 

-- Шіркін, түрлі-түсті көбелектен коллек- 
ция жасағанға не жетсін! 

-- Әбден күз болғанда, көбелекті қайдан 
алмақсың? -- деді Рузия. 


Қласс жетекшісі Нина Қонстантиновна Мельникова оқу озаты Рузия 
Елебекованы өсімдіктермен таныстырып отыр. 
ІЕ5ЦФ2 Суреттерді түсірген. П. Редько. 


6: 


Сол кезде кластың әр жерінен бірнеше қол 
көтерілді. Бұрынғы алты мектептің оқушы- 
ларынан құралған бұл класта ондай коллек- 
ция жыйнап жүрген балалар да бар екен. 
Жаздайғы жыйнағандарын бәрі біріктірсе, 
үлкен-ақ коллекция болмай ма?! 


ІШ 


6 «Г» класс оқушыларының қайсысынан 
сұрасаң да: 

-- Әзір бізде екілік баға алған оқушы 
жоқ,-- деп мақтаныш етеді. 

Бұл-- әр оқушының өз класы, өз достары 
үшін занды, орынды мақтанышы. Бірақ, үл- 
гілі тәртіп болмайынша, сабақ үлгерімінің 
Де, кластан тысқы істерінің де табысты бол- 
майтыны белгілі. Сондықтан кластағы озат 
пионерлер алдымен тәртіпті нығайту жағы- 
на зер салды. Бұл--пионер активінің сайлауы 
әлі жүрмеген кез болатын. Осы бір кезенде 
әсіресе Елебекова Рузия ерекше көзге түсті. 
Ол үнемі сабаққа белсенді қатынасады, өзге 
оқушылар одан оқулықтан түсінбеген жер- 
лерін сұраса, ол үнемі нақтылы, толық жа- 
уап береді. 

Бірақ, оқушылар алдында оның беделін 
көтере түскен әсіресе мынадай бір уақыйға 
болды. 

Үлкен үзіліс кезінде Лева Рогожин, Слава 
Жиленко коридорда асыр сап жүгіріп жүріп, 
төменгі класта оқыйтын бір кішкене қызды 
қағып жіберіп, жығып кетті. 
Кішкене қыз жылап жібер- 
ді. Осы кезде класс старос- 
тасы Обидина Лиза жаңағы 
екі баланың қасына барып, 
Лева Рогожиннің қолынан 
ұстай алып, жүзіне тура қа- 
рады: 

-- Өзіннен кіші оқушыға 
неге тиесің? Ұят емес пе? 

-- Мен емес, өзі. Жолда 
неге тұрады? -- деп өзеуре- 
ді Лева. 

-- Қоридорда жүгіруге 
бола ма екен? Әлде сен мек- 
тепке тек бүгін ғана келдің 
бе? -- деп Рузия сөзге кі- 
рісті. 

-- Жүгірсе, қайтеді екен? 
Біз өз мектебімізде жүгіре 
беретінбіз. э 

Сол кезде осы әңгімені 
тыңдап тұрған балалар Ру- 
зияны. жақтап, жан-жақтан” 
сөйлей жөнелді. 


- Шуламандар, балалар!--деді Рузия қа- 
таң дауыспен --.Лева мен Славик жүгіргі- 
лері келсе, жүгіре берсін. Бірақ бұлардың 
естерінде болсын: басқа балалардың ешқай- 
сысы да бүйтіп тәртіп бұзғылары келмейді. 

Лева: «Рас па?» дегендей жан-жағына қа- 
рап еді, бірақ оған жылы шырай беріп, қы- 
лығын мақұлдаған ешкім болмады, балалар- 
дың бәрі де одан теріс айналып кетті. 

Қоңырау шылдырлап, бәрі класқа кіріп 
бара жатқандарында, Лиза: 

-- Әрдайым сен осылай /бол, сені тыңдай- 
ды бұлар,-- деді Рузияның қолын қысып,- 
көрдің ғой, Славик те қатты ұялды. 

Сол күннен бастап, Рузияның беделі одан 
сайын арта түсті. Қазір оны кластағы 39 
оқушының бәрі, оның ішінде Славик пен Ле- 
ва да ерекше сыйлайды. Бір күні келешекте 
отряд советі председательдігіне кімді сай- 


Нішнене ) 


Қөпе салып, өгіз сырғысымен шөп тартып 
жүрген бір топ балаларға таяп келгенімізде, 
парторг олар туралы жылы сөйлеп, жақсы 
мақтау айтты. 

-- Осы оқушылардың быйылғы көмегі тө- 
тенше болып тұр,- деді парторг.- Отыз 
шақты оқушы табан аудармастан шөпте жұ- 
мыс істеп келеді. Қәзір 8 көлік сырғысы 
отау салушыларға шөп тасып жүр, соның бә- 
рінде де-- балалар, 12 көлік тырнауышы 
бар, оларды да оқушылар жүргізеді. 

Парторг өгіз сырғысына мініп жанымыз- 
дан өтіп бара жатқан, басына күнқағары 
мыжырайып қалған ескі әскери фуражка 
крген баланы көрсетіп: 

у- Мына жүрген Теңдіктер тіпті үлкен кі- 
сіден кем еңбек етпейді,- деді де, оны күле 
қарап, көзімен шығарып салды. Содан кейін 
парторг қолымен нұсқап басқа балалардың 
аттарын атап таныстыра бастады. 

-- Анау жүрген Қатай Есмақаев, мынау 
жүріп бара жатқан Мүбарак Хамзин, әнеу 
тұрған Қара Бөкеев, жаңағы Теңдік Төле- 
пов -- осылардың бәрі күн сайын бір жарым 
нормадан орындап келеді. Тіпті, бұлардын 
ішінде норма орындамайтын біреуі жоқ. 

Осы кезде парторг есіне әлде бірдеңе түс- 
кендей ат үстінен еңкейіп, сүқ саусағымен 
менің блокнотымның ақ жерін түртіп тұрды 
да: 2 


лаймыз? деп өзара кеңескендерінде, бәрі де 
Рузияны сайлаймыз десті. 

Бірақ, класта әлі де түрлі тентектік қы- 
лықпен өзін пысық, ержүрек көрсеткісі келе- 
тін балалар әлі де бар. Оларды бүкіл класс 
ықпал көрсетіп, түзеп келеді. 

Сөйтіп, 6-«Г» класс оқушыларының тәрті- 
бі күннен күнге нығайып келеді. 

-- Біздің ең басты міндетіміз --оку, --дей- 
ді ондағы пионерлер,-- тәртіпті нығайтқанда 
да, кластан тыс жұмыстармен айналысқанда 
да, бәрін сол бір негізгі мақсатқа бейімдей- 
міз. 

-- Ер балалар мен қыздардың бірге оқуы 
бізге өте ұнайды. Бірігіп тәртіпті нығайта- 
мыз, бір-бірімізге достық көмек көрсетіп, үл- 
гілі оқыймыз. 


5 Б. Аманшин, 
Алматы. 95-мектеп. 


ЖЫЛҢНЫШЫ 


черк 


- Айтпақшы, тап осы жерге жазып қо- 
йыңызшы «Кішкене жылқышы» деп. 

Біз ауылға келіп, колхоз конторының жа- 
нына тоқтағанымызда күн жаңа ғана батқан 
еді. Күндіз салқын қорада тұрып, жаңа ғана 
ағытылған бірнеше жас құлын сыртқЯ қа- 
рай жайыла беттеп бара жатқан енелерінің 
маңында кішкентай бастарын кекжірейте, 
шашақ құйрықтарын тігіп алып шұрқырап 
шапқылап жүр. р 

Ауылдың орта тұсынан қарына құрық 
ілген бір бала астындағы тайын екпіндете 
аяңдатып, кәдуескі сака жылқышылардай 
маңғаз қалыппен сол жылқыға қарай шыға 


«берді. Оны көзі шалып қалған парторг: 


- Кішкентай жылқышы әне кетіп бара- 
ДЫ,- деді де жіті басып барып, екінші бір 
үйдің бұрышынан басындағы бөркін бұлғап 
оны шақыра бастады. 

-- А.. а.. ай, Серкенбай! Серкенбай- 
8... ай! бері кел, бері келі.. 

Серкенбай Алтынбеков екі көзі отша жай- 
нап тұрған, келте танау, қағілез келген, жұ- 
қа өңді сары бала екен. Үстіне көк түсті, 
өзіне шақ етіп кішірейтілген әскери гимнас- 
терка киіпті. Тар балақты шалбары ат үс- 
тінде отырғандықтан келтелеу көрінеді. Бе- 
Шіне айылбасты жалпақ әскери белбеу буын- 
ған да, бурыл тайдың шылбырын: оған ша- 
лып алыпты. Өзінің кіп-кішкентайлығына 

қарамай, атқа отырысы тұғырдағы қаршы- 
ғадай ойнақы да нық. Таралғысын өзіне 
лайықтап қысқартып ан үзеңгісін шірене 
қозғап қояды. 

Серкенбайдың оң аяғындағы ботинкасы- 
ның бауы кендір екен. Соны көзі шалған- 
дардың біреу 

-- Ой, батыр-ау, мына кендір бауың 
не? -- деп еді, Серкенбай оған қысылмай 
жауап берді. 

-- Бұл жұмыс ботинкам, ағай. 

-- Басқа да ботинкаң бар ма? 

Бар,- дейді де ол жымыйып төмен қа- 
райды. Оның сол күлімсіреген жұқа ернінен 
сәбилікпен астасқан сүйкімді бала мақта- 
нышы сезіледі, 


- Неге жоқ болсын,- дейді парторг Сер- 
кенбай үшін жауап бере.-- Серкенбай осы 
колхоздағы еңбекті ең көп табатындардың 
бірі. Серкенбай оқу аяқталғаннан: бері-- 
бірінші июньнен бастап жылқы бағады. Қүн 
сайын алдында”екі жүзден жылқы болады. 
Солай ғой, Серкенбай? 


-- Әнеу күндері ана бригадаға бөлініп 
кеткен сауын биелерімен 210 болып жүрді. 


-- Ол біраз күн ғана ғой. Орта есеппен” 


екі жүз дейік. Ал жылқышыға аман баққа- 
ны үшін әр жылқы басына үш сотыхтан ең- 
бек жазылады. Екі жүзді үшке көбейтініз. 
Алты еңбеккүн бе? Ол Серкенбайдың бір 
күнде табатыны. Ал оны үш айдың тоқсан 
күніне көбейтіңіз. Сонда оқу жылы бастал- 
ғанша Серкенбайдың бір өзі бес жүздей ең- 
беккүн табады. Ал быйыл астықтың қандай 
шыққанын өздеріңіз көріп отырсыздар. Орта 
есеппен гектарынан 19--14 центнерді қайт- 
сек те аламыз деп тұрмыз. Сонда колхозшы- 
ларға әр еңбеккүнге екі жарым килограм- 
нан астық берсек, Серкенбайға осы еңбегі 
үшін 70 пұттан аса астық тиеді. Оның үстіне 
еңбеккүнге ақшадай 5 сомнан айналады деп 
есептеп отырмыз. Сонда Серкенбай екі жа- 
рым мың сом тағы алады. Мұндай баланың 
жаңа ботинкасы болмайтын ба еді, ағалары- 
ау?! 

-- Оншама астықты 
дейміз Серкенбайға. 1 

-- Астыққа адам ие болады ғой,-- дейді 
ол сенімді де байсалды жауап беріп.- Атам 
ендігі жылы асты-үстін тақтайлап жаңадан 
үй саламыз дейді. Астықты соған жұмсай- 
тын шығар. 

-- Ал ақшаны қайтесің? 

-- Көп етіп кітап сатып аламын, оларды 


қайда қоясың? -- 


Серкенбай Алтынбеков 


салып қоятын шкаф жасаттырамын. Немесе 
атам Павлодардан сатып әкеп береді. 

-- Бағана жұмыс істеп жүрген балалар- 
дың бәрі де осы Серкенбайдай еңбек таба 
ма? -- деп сұрадық біз парторгтон. 

Осы кезде Серкенбай шолақ танауын жо- 
ғары. көтеріңкіреп, бізге қарап сәл жымый- 
ғандай болды. 

-- Түнде жылқы бағу, оны ит-құстан қо- 
рып аман алып шығу -- оңай жұмыс емес,-- 
деп парторг әңгімесін соза түсті.- Бұрын да 
жігіттің жігіті-ақ жылқышы бола алатын. 
Шәп шабу басталып, байырғы жылқышыны 
машинаға алып қойдық та, жылқы бағуды 
кімге тапсырарды білмедік. Сол кезде біз 
реулер осындағы ең атқа үйір де тыянақты 
бала -- бір бақса осы Серкенбай бағады де- 
генді айтты. Серкенбайды конторға шақы- 
рып алып, «түнде жылқы баға аласың ба?» 
деп сұрағанымызда, «бағамын!» деп құлшы- 
нып шыға келмесі бар ма. Оған сенбедік те, 
он бір жасар бала жылқы баға алады деген 
кімнің ойына келсін. Алғашқы күндері түнде 
барып қайтып, бақылап жүрдік. Жоқ, жыл- 
кышы болса Серкенбай болсын! Ұйқыға да 
сергек, қажымайтын мықты, тіпті айсыз қа- 
раңғыда қорықпайтын батыр боп шықты бұл. 
Міне содан Серкенбай кішкене жылқышы 
аталып кетті. Рр 


22 -- Ал енді бағанағы балалардың ішінде 
Серкенбайдан әлде қайда үлкендері толып 
жатыр. Солай ғой, Серкенбай? 

-- Теңдік те, Қатай да, Мүбарак та -- бә- 
рі де менен үлкен,- дейді Серкенбай. 

-- Әне көрдіңіз бе? Ал солардың кейбі- 
реулері біреуге жылқыдан ат ұстап бермек 
тұрғай, өздері жуас атты ұстап міне алмай- 
ды. Ал Серкенбай колхоздың нелер асау 
тайларын жалғыз өзі үйретеді. Быйыл қан- 
ша тай үйреттің, Серкенбай? 

-- Төрт тай. Осы бурылмен бесінші. 

-- Осыдан екі-үш күн бүрін түнде болған 
қатты жауын естеріңізде болар,- деді парт- 
орг.-- Түні бойы найзағай жарқылдап, күн 
ауық-ауық шатыр-шұтыр күркіреді де тұрды. 
Серкенбай осы түнде далада, жылқы ішінде 
болды. Әзер мықты болсаң да, осы түнде қо- 
рыққан шығарсын деп ойлап едік біз мұны... 

-- Жоқ, қорыққаным жоқ,-- дейді Сер- 
кенбай, бұл жерде тез сөзге араласып.- Бі- 
рақ су жаман өтті үстімнен. Жылқыны анда- 
санда күн жарқ еткенде бір-ақ көріп қала- 
мын да, оқшау жүргендерін күннің жарқы- 
лымен қайырып әкеліп қалың жылқыға қо- 
самын. Таң ата әбден су өткеннен кейін бар 
жылқыны маяның ішіне әкеп, иірдім де, 
атымды құрығыма байлап, бір маяны үңгіп, 
соның қуысына кіріп кетті 

-- Атыңды беліңе неге байламадың? 

- Ат бірдемеден үріксе онда өзімді жа- 
зым етеді ғой. 

-- Ондайды білмесе жылқышы бола ма,- 
дейді парторг оның тауып айтқан сөздеріне 
одан сайын- разы: болып.--Ал- енді оның кі- 
тап құмарлығын айтсаңыздаршы! Осы кол- 
хозда Серкенбай оқымаған кітап кемде кем 
шығар. Солай емес пе, Серкенбай? 

-- Балаларға арналған кітаптың бәрін де 
оқыдым. 

-- Нешінші класта оқыйсың? 

-- Үшінші класты отлично бітірдім, ағай. 

-< Түнде жылқы бағып жүргенде қасқыр 
келсе қайтесің? 

-- Тұра қуамын. Қуып жетіп, құрықпен 
“басына бір саламын. 

-- Сенің андағы тайың қасқырға жете 
ала ма? 

-- Жоқ, қазір жылқыға барған соң басқа 
Үлкен ат ұстап мінемін. Әйтпесе кісі таймен 
жылқы бағушы ма еді?! 

-- Қара сөзін,-- дейді парторг сүйсіне 
күліп.- Сөйлесіп көр, біздің кішкентай 
жылқышымен. 

Серкенбайдың бұл сөздеріне жалғыз парт- 


орг қана емес, бәріміз де мәз бола күлістік. 

Серкенбай осы кезде қамшысын ыңғай- 
лап алды да, парторгке қарап: 

-- Мен жүре берейін бе, ағатай? - деді. 

Бағанадан бері біздің оны бөгеп тұрғаны- 
мыз әлде ішін пыстырды ма, әлде үлкендер- 
мен әңгімелескені бала көңілін шарықтатып 
жіберді ме-- әйтеуір Серкенбай бурыл тай- 
дың басын ауылдан шыға қоя берді де, то- 
пылдата шауып, ілезде ұзап кетті. 

-- Жігіт! -- дейміз опың артынан қарап 
қалған біз. 

-- Айтпадым ба бағана сіздерге, көрсе- 
ңіздер разы боласыздар деп. 

Ертеңінде біз ұста дүкенінен шығып, 
жылқы беттеп келе жатқан құдық басына 
қарай жүрдік. Ноқта, жүген ұстаған бір-екі 
бала мен екі-үш кемпір Серкенбайдың жо- 
лын тосып тұр екен. Серкенбай жақындай 
бере олар жылқышыға өтініш айта бастады. 

-- Серкенбай, апа саған көк биені маған 
ұстап берсін деді,- деп Серкенбай шама- 
лас, бір-ақ одан гөрі бостау келген шегір көз 
сары бала елден бұрын өз өтінішін айтты. 

Серкенбай оған атүстінен: 

-- Сен тұра түр,- деп үлкен кісіше ма- 
ңыздана бір қарады да, басын шұлғып тас- 
тап елпек аяндап келе жатқан астындағы 
торы аттың тізгінін ірікпестен, оң қолына 
таяқ пен ноқтаны қоса ұстап, анадай жерде 
ілби басып келе жатқан бүкіш кемпірдің қа- 
сына барып бір-ақ тоқтады. 

-- Әже, үйіңізге жүре беріңіз. Қазір бие- 
ңізді айдап барып беремін: . 

-- Өркенің “өссін; шырағым Серкенбай,- 
деп кемпір қайтадан үйіне қарай жөнелді. 

-- Қапысыз пысық, қалтқысыз инабатты 
бала,-- дейді ұста, ала аяқ торы құлыны 
бар жалпақ тор биені кемпірдің үйіне қарай 
айдап бара жатқан Серкенбайға қарап. |. 

Кемпірдің үйінен қайта оралып, боз өкпе 
сары баланың биесін ұстап бергеннен кейін 
Серкенбай бізге қарай аяндады. 

-- Сәләмәт па, Серкенбай? 

-- Сәләмәтсіздер ме, ағайлар? 

-- Қүзет қалай өтті? 

-- Жақсы! -- деп маржандай тізілген қой 
тістерін жарқырата күледі. Осы бір күлкі 
түні бойы ат соғып, ұйқы қалжыратқан жас 
жылқышының сүйкімді де сәби жүзін онан 
әрі нұрландыра түскен тәрізденеді. 

Ә. Нұршаихов, 


Павлодар облысы, 
Баянауыл ауданы, 
«Жаңа тілек» колхозы. 


БҮКІЛОЛАКТБЫК “АУЫЛШАРУАШЫЛЫҚ КӨРМЕСІНДЕ 


Бүкілодақтық ауылшаруашылық көрмесінің Бас павильоны мен Халық достығының фонтаны. 


Фото-сурет ТАСС-тың сурет қорынан алынды. 


Гүл алаңындағы сарай 


“ВИТЯ КІМ? 


ЕЙБІР әңгімешіл адамдар болады. 
Мұндайлар қайда, қашан кездессе 
де, таныса да, танымаса да, айна- 
ласындағыларды өзіне тез баурып 
алады да, көрген-білгенін көпіте бас- 
тайды. Троллейбуста біздің қасымызға кеп отырған 
қысық көзді сары жі осындай бауырмал адам бо- 
лып шықты. Қолхоз алаңынан өте бере босаған 
орынға оның отыруы мұң екен, бәрімізбен шүйір- 
“кедесе жөнелді. 
-- Көрмеге барасыздар ғой?. Мен де соған, үшін- 
іші рет Кетіп барамын... Сіздер ше? 
-- Мен бірінші рет бара жатырмын,- делім. 
-- Мен кеше де болғанмын,-- деді менің жаным- 
дағы жігіт, 
-- Күндіз болдың ба, кешке болдың ба? -- деді 
(сары жігіт оған. | 
-- Күндіз болдым. 
-- Е, онда нағыз кереметті көре алмапсың. 
-- Сізге түсінбедім. 

-- Жасыл қаланың кешкі көрінісін көрмеген адам- 
ды мен көрме көрді деп есептемеймін. 

-- Сіздікі қызық екен!.. 

-- Түк те қызығы жоқ. Жігітім, ол бір ғажайып 
өмір ғой!.. Күн батып, қас қарайысымен мың-мың 
нұрға бөленген көк-жасыл қала туады. Көкпен та- 
ласқан, алуан стильді, алуан сипатты мұнаралы сән- 
Ді сарайлардың ортасындағы кең алаңда сол қа- 
ланың кешкі өмірі басталады. Қөрменің байлығы, 
сұлулығы, ұлылығы, міне, осы кезде ерекше бір си- 
патпен танылалы. Дүние гүл-гүл жайнап, ғажайып 
түрге енеді. Москваның солтүстік жағындағы шет- 


“кейін шұғыла селі басады. Бұл шұғыла бір емес, 


мың-мың түспен тарап, көрме қаласының үстінде 


жалют тектес сәулелер ойнайды. Сол сәулелердің 
; Ортасында қатар түзеп, алқа-қотан түра қалған апа- 


шы-сіңілілі он алты қыз көзге ерекше шалынады! 
Осынау сәулелі дүниені жасаушы да, оның иесі де 
осылар. Бұлар -- біздің он алты одақтың -- советтік 
16 республиканың. бейнесі!.. Мен ғой, әлі сендерге 
керемет фонтанды айтқам жоқ. Фонтан деймін-ау, 
ол біздің ұғымдағы, біз көрген, біз білген фонтан 


гемес. Сөзбен бейнелеп болмас, самсаған бір жойқын 


жұр. Екі мың бес жүз шүмектен 80 метр биіктікке 
атқылап жатқан күміс түсті көріністі көз алдыңа 
келтіріп көр!.. Жоқ, бұл керемет!.. 

Әнгімеші жігіт өзі айтқан көріністі дәл қазір көз 
алдынан өткізгендей рахаттана тамсанып, 5--10 се- 
жунд анырып отырып қалды д; 

-- Көрменің кешкі көрінісін көретін болыңдар. 
Жоқ, онсыз болмайды!.. Рас айтам, болмайды!.. Ме- 
нің беретін ақылым сол,- деді. 

-- Сен, балам, көрменің сыртын ғана қызықтап 
жүр екенсің.. Шын әсемдік те, байлық та, өзің айт- 
қан ұлылық та оның ішінде,-- деді біздің алдымыз- 
дағы қатарда немересімен отырған бір шал қызып. 

-- Папаша, сіз мені түсінбепсіз. Мен көрменің 
іші-тысы дегенді білмеймін. Менің білетінім біреу: 
оның іші де, сырты да, павильондарындағы мол бай- 
жық та, сыртындағы көлдер де, кешелер де, бұта-өсім- 
діктер де -- бәрі де совет адамының қолымен жасал- 
жан, жаңадан пайда болған дүниелер. Егер мен фон- 
танды тамашаласам, оны. жасаушы өзіміздің адам- 
дардын өнерін тамашалағаным... 

Шал оның сөзін бөлді. 

-- Тоқта, енді ұқтым. Міне, мұнын дұрыс,- деді 
де қарт оң жағынан өтіп бара жаткан кондуктор 
Әйелге ақша ұсынды.-- Қызым, маған екі билет бер- 
ші... көрмеге дейін барамыз... 

Қартпен оңай ұғысқан әңгімеші жігіт оның ат-жө- 
нін сүрай бастады. 

-- Папаша, қай жердікісіз? 

-- «Қай жердікісіз!» Немене, Москваны маған 
қыймайсың ба! Москвалықпын. 

-- Жоқ, қыймағандықтан емес... 

Қарт мысқыл күлкісін тыйды Д; 

-- Әшейін қалжыңға айтамын, Волоколамскіден 
келдім,-- деді. 


-- Көрмеге қатысушысыз ба?.. Сен ше, достым? - 


Деп әңгімеші жігіт күлімсіреп, қарттың қасындағы 
балаға бұрылды. 

-- Бұл менің немерем. Е 

-- Бұл да көрмеге қатыса ма?. Я, сен қандай 
өнеріңмен қатысасың? Сөйлеп жібер, достым, ести 
отырайық... 

Әңгімеші: жігіт баланы қомсынғандай, оның әдейі 
қытығына тие сөйледі. Осыны сезді ме, әлде өзінің 
Мінезі ме, бала тұйықтық жасап пәлен дей коймады. 
Оның ссесіне, жігітке жауапты атасы берді. 

-- Сен. жігітім. біздің Витямен ойнама! Бұл біз- 
“Дің “мектептің мақтаулы жас технигі! 

-- Солай ма?.. Көрмеде жас техник жолдастың 
да ойлап шығарған машинасы тұрған болды ғой. 
«Ауыл шаруашылығын механизациялау және электр- 
лендіру павильонын, айналайын, сенің өнеріңді көріп 
шығу үшін бүгін тағы аралайын. Айтшы, машинаң- 
нын аты қалай?.. 

Оның жүзінде әлі де күлкінің ізі тұрды. 

-- Витяның машинасын одан іздеме, «Жас нату- 
ралистер» павильонынан ізде! -- деді шал қутындай 
сөйлеп. 

-- Көрм Соңғы остановка,-- деген кондуктордың 
даусы әңгімені үзіп жіберді. Жұрт орындарынан 
ұшып тұрып, біреу троллейбустың алдыңғы, біреу 
артқы есігінен жапа-тармағай, жамырап түсе баста- 


ды. Үлкен қақпа алдындағы құмырысқадай қайна- . 


ған адамдар толқынына біз де жалғастық... Сол тол- 
қынға жетпей тұрып, есіктен шығысымен-ақ қарттан 
да, баладан да, әңгімеші жігіттен де ілезде көз 
жаздым. 


СОЛ ҚОЛ ЖАҚТА... 


АС павильоннан өтісімен мен аз 
кідіріп тұрып қалдым. Алдымда до- 
ға тәртібімен салынған зәулім сарай- 
лар бірімен бізі жалғасып, «мені 
кер» дегендей самсап түр. Қалай 
араласам екен, оң қол жағымнан бастау керек пе, 
сол қол жағымнан бастау керек пе!. Менің аңыр- 
ған себебім осы болды. Бірақ бұл ойымды шешуге 
үлгере де алғам жоқ. Қаптаған халық екпінді тол- 
қынымен сол жаққа сыргытып алып кетті де, «Сол- 
түстік Кавказ павильонынан» әкеліп бір-ақ шығар- 
ды. 

Мен бүкілодақтық ауылшаруашылық көрмесі өз 
алдына бір кіші-гірім қала екенін, оның павильон- 
дарын. бау-бақшаларын, басқа да толып жатқан 
мәдени-шаруашылық орындарын айлап аралау керек 
екенін баспасөз беттерінен оқығаным, барғандардың 
әңгімесінен естігенім бар-ды. Соған қарамастан, па- 
вильондарға кіре бастағаннан маған «бүгін ең не- 
гізгілерін көріп кетейінші» деген бір асығыстық пай- 
да болды. Бұлай асығу бір жағынан табиғи да еді. 
Бірінен бірі асып түсіп жатқан, әрқайсысында өзін- 
Дік бір жаңалығы бар, сәні де, сапасы да алуан- 
алуан, көрікті павильондар қызықтырып, адамды 
еріксіз бірінен соң бірі жетектей берер еді. Бірақ 
көңіл қанша асықтырса да, жүріс өнбеді. Басқала- 
рын былай қойып, көз алдыңда ғана жап-жақын сы- 
яқтанып тұрған, сол қанаттағы он төрт павильон- 


-ның өзін асығыс аралап шығу үшін де бір күн жет- 


пейтінін мен аңғара бастадым. Сондықтан алғашқы- 


ТІ 


дай аптықпай, сол қанатты біржола асықпай ара- 
лай кетейін деген оймен Молдаван ССР-ы мен Қазақ 
ССР-ы павильондарының арасымен солға бұрылдым. 

Кішкене жүрген соң алдымнан ғажайып гүл алаңы 
басталып кетті. Тағы да керемет сәнді сарайлар кө- 
рінді. Мен бір аллеямен жүріп отырып гүлдердің ең 
бір қалың жеріне кеп тоқтадым. Жаңа, аллеяға 
шыққанымда халық біраз сиреген сыяқты еді, енді 
міне, адам деген бұл арада тағы да тоғысып кетті. 
Әсіресе, балалар көбірек көзге түсті. Осынау қапта- 
ған адамдар дәл алдымда тұрған, шыны күмбез тө- 
бесі күнмен шағылысқан бір сәнді сарайға лек-легі- 
мен ағылып кіріп, сіңіп жатыр. Кіруші қандай көп 
болса, шығушы да сондай көп. Толассыз адам тас- 
қыны. Бүл үйдің маңдай алдына менің көзім енді 
ғана түсті. «Жас натуралистер» деген жазуды оқы- 
дым. Сол сәт Витяның атасының сөзі есіме сап ете 
қалды. «Я, Витя ойламаған жерде сенің өнеріңді 
көретін болдық...» 

Негізгі үлкен павильондардан сыртқарырақ, олар- 
мен салыстырғанда шағын да, көзге көп түсе де 
бермейтін, гүл алаңында оқшаулау тұрған осы бір 
әдемі сарайға жұртпен бірге мен де қадам бастым. 


ҚАП, ЕСТЕ БОЛСАЙШЫ! 
ӨБЕСІ тоқсан жеті метр биіктік- 
КеӨе-бойлаған ең биік, ең алып Бас 
павильоннан жаңа ғана өтіп келген 
адамға алғашқыда көзге шағын кө- 
рінген бұл сарайымыздың өзі де іші- 
не кіре келгеңімізде онша осал болып шықпады. 
Шынын айту керек, оны бірнеше сағат аралауға 
тура келді. 

Саяқат кіре беріс залдан басталды. Биік қабыр» 
ғаларға ілінген плакаттар, суреттер, ұран; түрл 
жазулар -- ұлан байтақ советтік отанымызд П 
ұрпаққа деген қамқорлықты, олардың білім аду 
на, өнерлі азамат болып өсуі жолына жасалып кел- 
ген, жасалып отырған жағдайды сипаттайды. 

Бақытты балалық сені әрі жетелейді. “Міне, сен 
Орталық залға кірдің. Бақытты жас ұрпақтардың 


енді өз ісі басталады. Жас натуралистер үйірмеле- 
рінің қызықты жұмыстарын, ізденудің, ерінбей еңбек 
етудің арқасында жеткен жеңістерін тамашалап қа- 
рай бастайсың. Мұнда Москва облысындағы Кутузов 
жетіжылдық мектебіндегі оқушылар өсірген бірнеше 
дақылдармен, оның ішінде жүгерінің тез пісетін жаңа 
түрімен, ферғаналық балалар “мен Түркменстанның 
Каахин ауданындағы 8-мектептің оқушыларының мақ- 
тадан, бидайдан, жеміс ағаштарынан мол өнім алған 
тәжрибесімен танысасың. 

Мұндай тәжрибелер толып жатыр. Солардың бәрі 
суреттермен, қысқаша жазылған сөзбен, нақты цифр- 
лармен өте ұғымды әрі қызықты бейнеленген. 

Балалар үйі мен жас натуралистер станциялары- 
ның жұмыстары да өз алдына бір қызықты дастан. 
Балалардың талай-талай тамаша істерін білесің, 
олардың өзін көргендей әсер аласың. 

Біздің отанда 60 мыңнан астам жас натуралистер 
үйірмесі “бар екен де, оған 2 миллиондай бала қа- 
тысады екеш! Ғажап цифр! 

Залдан залға өттің. Жас техниктер өнері алдыңа 
жайылды. Бұл техника көрмесі деуге болады. Мұнда 
бәрі тұр. Қомбайн, трактор, электрлі көрік, электрлі 
астық кептіргіш, адымдағыш алып экскаватор. 

Бір қабырғада ойға қарай сарқырап су ағып жа- 
тыр. Ағын үстінен су электр станциясы салынған. 
Мұны Выстрицкая мектебіндегі (Украин ССР-ы) жас 
техниктер жүзеге асырған. Бұл станция колхозшы- 
ларға электр жарығын береді... 

Мұндағы макеттердің бәрі нақты, әсерлі. Көп ма- 
кеттің механизмдері электр тогімен жүргізіліп қойыл- 
ған, 

Мал өсірумен, үй, түз жәндіктерін өсірумен шұ- 
ғылданушы балалардың ісінің өзі бүкіл бір залды 
алып жатыр. Екі жылда кострома тұқымды 61 бұзау 
өсірген Шунген мектебі оқушыларының тәжрибесі, 
сол сыяқты, басқа да жас төлшілердің ісі кең түрде 
сипатталған. Қоян өсірушілер, күс өсірушілер, жібек 
құртын өсірушілер, басқа да жәндік өсірушілер үй- 
ірмелерінің кейбір экслонаттары тірі қалпында қо- 
йылған. 

Бұған жалғаса өсімдік өсіруші балалардың тәжри- 


Бүкілодақтық ауылшаруашылы 


бесі алға тартылады. Бүл да өз алдына бір зал. 
Бақша, жеміс, огород егуде балалар өздерінің оқы- 
тушыларының басшылығымен талай жаңа әдістер 
тапқанына, бұл іспен елімізде көптеген жас түлекте- 
ріміз шұғылданатынына біз осы залды қарап шық- 
қанда, әбден кәнігі боламыз. 

Ендігі зал алысты шолғызады. Бітеу қабырғалар 
бітеді, шыны қабырғалар басталады. Сен ыстық жақ- 
та өсетін нешетүрлі гүлдердің, өсімдіктердің ішінде 
түрып, шынылы қабырғадан далаға көз жібересің. 
Көз алдыңда үлкен бау, нешетүрлі өсімдік, нешеме 
түсті гүлдер жайқалып тұр. Бұл да жас түлектердің 
қызықты еңбегінің жемісі. 

Саяқат аяқталды. Көрушілер кейін қайтты. Неге 
екенін білмеймін, өзіммен көрмеге бірге келген қарт- 
тыц немересі тағы да есіме түсті. Ол атаған мектепті 
мен бұл павильоннан көрс алмадым. Демек, шал 
қалжыңға айтқан болды ғой... Әлде аңғармадым ба 
екен? 

Жас техниктер залына қайтып келгенде, көзімді 
айналаға сүзе жүрдім, Әлгіде көрмедім бе, көрсем 
де көңілге тоқи алмадым ба, көп көріністер жаңа- 
дан пайда болғандай қызықтырып, өз қасиетін аң- 
ғарта: бастады. Сөйтіп жүргенде тамашаға тап бол- 
дым. Өзіміздің Қаскелеңдегі балалар үйі жолыға 
кеткені бар емес пе! «Қазақ ССР-ның Қаскелен ба- 
далар үйі жас техниктерінің үйірмесі. Үйірме мүше- 
лері: Н. Поваров, В. Татаруев, М. Горбунов, Н. Тон- 
качиев, Н. Сарсенбаев, А. Хегай...» деп жазылыпты 
қабырғадан үлкен бір аумақты алған фото-суреттер 
ортасына. 

Кішкентай жерлестердің істері де тамаша екен. 
Тәрбиеші В. П. Дробышев жолдастың басшылығымен 
қаскелендік жас техниктер үйірмесі 1952--1958 жыл- 
дары көшпелі радиоторап жасайды. Қолхоз даласын- 
да 14 жерге радио кабылдағыш орнатады, көршілес 
колхоздарда колхозшылардың үйін радиоландырады... 

Қаскелендік балалардың радио торабын тамашалап 
тұрып, манадан бері іздеген жоғымды тауып алма- 
йын ба. Сол өзім үңіліп тұрған қабырғаның оң жа- 
тындағ бұрышта анталаған балалардың арасына 


есінің жалпы көрінісі. 


келсем, аспанға, салынған темір жолдың мекеті. Бұл 
жолды ойлап тапқан Волоколам орта мектебінің жас 
техниктері боп шықты. Міне, қызық! Витя достың 
өнерін де таптық!.. 

Бұл үйірменің тарихы 1946 жылдан басталыпты. 
Қазір мүнда 86 мүше бар. Оларды физика мұғалімі 
Н. И. Михайлов жолдас басқарады. Жас техниктер- 
Дің жұмысы ауыл шаруашылығымен тығыз байла- 
нысты көрінеді. Олар ауыл шаруашылығы машина- 
ларын зерттейді, өмірден үйрене отырып, өз жаңа- 
лықтарын қосады. Селоға көп араласатын балалар 
бірде «Холмогоры» совхозында сыйырларға жем бе- 
рулегі кейбір қыйыншылықтарға зер салады. Бүл жұ- 
мысты механизациялау керектігін ойласады. Осыдан 
келіп аспалы темір жол салу деген идея туады. 
Бұл идеяларын олар ақыры жүзеге асырады. Жем 
тиелген кішкентай вагонетка аспалы темір жол үсті- 
мен зыр қағып барып тиісті орынға тоқтай қалады. 
Жем түсірілгеннен кейін ол зырлап отырып шыққан 
орнына қайтып барады... 

Бұл сыяқты өнердің волоколамдық жас техниктер 
бірнешеуін ойлап тауыпты. 

Мен солардың ішінен Витяның атын іздей баста- 
дым. Жас техниктердің көбінің фамилиялары көрсе- 
тіліпті де, өз аттары аталмапты, тек бір ғана ал- 
ғашқы әрпі қойылыпты. «В» дан басталатын бірнеше 
есім кездесті. Амал не оның қайсысы Витя екенің 
мен біле алмадым. «Қап, мана фамилиясын неге 
сұрамадым екен,» -- деп өкіндім. 

Басқа павильондарды аралап жүріп те, Витяны мен 
ылғи ойымда сақтадым. Кездесіп қалар ма екенмін 
деп көп үміттендім де. Алайда, шалдың немересі 
қайтып кездеспеді. Ақыры болмаған соң мынадай ой- 
ға келдім: мен көрген тамашаны жасаушының бірі 
шалдың немересі Витя ма, жоқ, басқа Витя ма. са- 
йып келгенде оның бәрі бір емес пе! Қай Витя жа- 
саса да, әйтеуір өзіміздің совет балалары ғой. Жасай 
берсін біздін Витялар, біздін жас түлектер, советтік 
балалар!.. Арттыра беріңдер өнерлеріңді!.. Ендігі жы- 
лы көруге тағы келеміз. 


М. Иманжанов- 
Москва. 

Жаңа совхоз 


(Жазушының дәптерінен) 


Солтүстік Қазақстанның ең үлкен астық- 
ты Октябрь ауданы орман мен даланың 
астасқан жерінде жатыр. Ауданның солтүс- 
тігіне қарай әуелі селдір басталған тырбық 
бұталар бара-бара қоюлана, биіктей береді 
де, Сибирь тайғасына астасады. Ал, оңтүс- 
тік батыс ақ селеуі толқыған мекенсіз кең 
дала болып кетеді. Бұл дала бұрын менің 
ата-бабаларымның жаз жайлауы болған 
екен. Қыс орман төңірегін сағалаған ел жаз 
шығысымен осы далага екі жүз, үш жүз ки- 
дометр сұғынып, Ақсуат, Сүлу, Торқа, Қақ 
деген әдемі көлдерді жайлайды екен. Дала- 
ның сұлу көрінісі жайлы, кайран көлдерінің 
әдемілігі жайлы, шөбініп құнарлылығы, суы- 
ның тыйымдылығы жайлы мен жас кезімде 
КӨП әдемі әнгімелер естіген едім. Ол далаға 
атақты қазақ жазушысы Сәбит Мұқанов та 
83 Шығармаларының көп әдемі беттерін ар- 
наған болатын. 2ж- 


Бұл даланы мен алғаш рет соғыстан ке-. 


бін жаз күнінде араладым. Қасымда Сол- 
түстік Қазақстан облыстық тазетінің ол кез- 
дегі “қызметкері, қазіргі редакторы Ғалым 
Мұхамеджанов болған. 

::Қазақ жерін көп аралаған алам үшін да- 
ла -деген таңсық емес қой. Сонда да дәл осы 
дала маған қатты әсер салған еді: 
-..Алдыңда нрелендеген ұзақ сүрлеу жа- 
тады. Қең дала келер күннің өзіндей әрі 
шексіз... Қүн едәуір көтерілген соң сонау 
етекте белдеу-белдеу болып сағым жүгіре 
бастайды. Ат сауырынан келер ақ селеу 
күлтелі бастарын баяу тербеп, жерден бір 
қауым көтеріліп кеткен. Кен жазықтың 
бойымен ақ селеулі толқын жүгіріп, әлде 
қайда жүмбақ ялысқа кетіп жатады. Дала 
баяу толқыған теңіз есепті. Сол даланың 
8.панында таң сәріде бозторғай шырылдай- 
ды. Даланың өзіндей үнсіз-тілсіз каракұстар 
қалықтайды. Боз көде арасынан сұлу безгел- 
дектің сұлу мойны қылтындайды. Етектен 
ала канатын баяу кағып дуадақ көтеріліп 
бара жатады. Мен бұл далада сол дуадақ- 
тың көзіндей тұңғыйык тартып жатқан тос- 
таған көлдерін де жиі кездестірдім. Бір сай- 
да екі елікті жолықктырғанымыз да бар. Сұлу 
тағы біздерге осқырына карап бір сәт тұрды 
жа, тартып отырды. Сағым ойнаған толқын- 
ды дала теңізінің төсінде қалқып алыстай 
берді де, жүмбақ көк жиекке батып кетті; 

-- Дала қандай жақсы, дала қандай сұ- 
Лу!-- дедім мен сонда. 

Мұхамеджанов менің бұл сезімімді қоста- 
мады. 

-- Адамы жоқ есіз жатқан далада не 
жақсылық, не сұлулық болушы еді,- деп ол 
кейіикіреп қалды.-- Қара топырақ қандай 
құнарлы. Бүл жерде егін жайқалса; дала 
сәні сонда кірер еді. 

Мең жазғы каникулдан Алматыға досым- 
ның жаңағы сөзін жүрегіме түйіп, «шіркін, 
егін жайқалсея...» деп оралған едім 
“Міне, арада аз ғана жылдар өтті. 
тиямыз бен үкіметіміз сол кең даланы 
да қолына алды. Тың далаға тың күштер ке- 
ле бастады. Мен енді ең аллымен кеше ғана 
студент күнімде өзім аралаған сол даланы 
қайта көргім келді. Петропавл қаласына кел- 
геннен кейін өнірлес жатқан Оқтябрь, Прес- 
нов аудандарына карасты сол елсіз далада 
жаңа-со келіп Орналасканын, олар 
) ілдарда- үш жүз елу.мың гек- 
1 тың копаратынын білдім. Гектар де- 
геннің не екенін түсінетін адам- үш жүз елу 
мынның да не екенін жақсы біледі ғой. 

: Тағы да сол далаға сапар шектік. 
1-Алғашқы сапарда үстін басып. өткен Қош- 
қар көліне келдік. Қазір осы бір әдемі ба- 
лықты көлдің селеулі дөнінде екі көше етіп 
палаткалар тігілген. Палатка төбелерінде 
биік антениалар сораяды. Шатыр ішінен 
жас сәбилер жүгіріп шығады. Палаткалар 
төңірегінде түрлі-түрлі ауылшаруашылық 
машиналары. Алғашқы совхоз үйлерінің 
фундаменті де калана бастаған. Бір палат- 
када тігін машиналарының даусы шығады. 
Онда көшпелі мастерская орналасқан, 

Біз мандайшасында «Совхоз кеңсесі» де- 
ген жарнамасы бар үлкен палаткаға кірге- 
німізде ең алдымен жиі койылған койкалар- 
ға көзіміз түсті. Есік жақтағы жаланаш 
столда отырган орта бойлы толықша келген 
бір адам қасындағы біреуге: 

-- Үш бірдей дала кухнясын кайтеміз, бі- 
рін мына көрші совхозға жөнелту керек,-- 
деп тапсырмалар беріп жатыр екен. 

Ол осы «Интернационал» совхозының ди- 
ректары Дмитрий Захарович Онуфриенко 
болып шықты. Онуфриенко Батыс Украина- 
дан келген екен. Ал, совхоз парторгі Бозжа- 


нов Қазтай Алматыдан келіпті. Бірі бұрын 
да совхоз директоры болып істеген. Екіншісі 
Қазақстан тұтынушылар одағының қызмет- 
кері. 1 

Дмитрий Захарович совхоз жайын таныс- 
тыра отырып, стол тартпасынан бір кағаз 
алып шықты. Ол осы совхоз жерінің карта- 
сы екен. Ен даладан ойып алынған үлкен 
шаршының бір мол шеті басқа түсті бояу- 
мен боялған. Совхоз директоры әлде бір 
есепке үніліп аз-кем отырды да, шаршының 
ақ жағынан тағы бір сызық тартып, оны да 
бояп қойды. Содан кейін бізге карап: 

- Енді бірер айдың ішінде бұл шаршы 
бетінде боялмаған жер қалмайды,-деп күле 
сөйледі. Сұрастыра келсек, шаршының бо- 
ялған жағы совхоздың көтерілген ТЫҢ жерін 
танытады екен. Совхозда бес трактор бри- 
гадасы бар. Олар көктемде өз еріктерімен 
мың гектарға жуық тың көтеріп, егін сепкен. 
Енді жаз айларында жыйырма бес мың гек- 
тардай пар айдамақ. Ертерек, көктем Ша- 
ғында тартылған алғашқы жалғыз боразда 
енді ақселеулі далаға екі жақтай шабуыл 
жасап жалпайып барады. Онуфриенко сол 
далаға көз тастап: 

-- Совхоз да орнайды, жер де жыртыла- 
ды, рас, келгендердің ішінде әртүрлі мінез 
көрсететіндері де бар. Бірақ, біз Батыс 
Украинада кулактар мен бандиттердің де 
қоқанлоққысын көргенбіз,-деді аса бір сер- 


Алматыдағы 95-мектептің биология кабинетінде оқушылар мектеп жанын- 
дағы участокте өскен мақта мен капуста өнімін қарап тұр. 

Суретте: (солдан оңға қарай) Л. Сухорукова, Л. Скрыльникова, В. Қозмин. 

Суретті түсірген П,-Редько. 


тек сеніммен. Оныц күресте шыныққан адам 
екені! сөзінен де, тұлғасынан да кәрініп түр. 

-- Ұйымдастыра білсек, жұмысты бәрі де 
жақсы істейді, әсіресе, украиндықтар ынта- 
лы. Қеше соғыс кезінде біз казактар барып 
Украина жерін жаудан қорғасып едік. Енді 
міне олар да қарызын өтегелі қазақ даласы- 
на келіп туысқандық көмегін беріп жатыр,- 
деп Бозжанов жолдас та өз сенімін білдірді, 

Аттанар алдында олар бізді кайтадан сов- 
хоз кеңсесіне алып келді. Директор отыра- 
тын столға газет төселіп, сарымай, селедка, 
осы совхоздың өзінде пісірілген жұмсақ нан 
қойылды, 

-- Дәм татындар,-- деп Дмитрий Захаро- 
бич біреуді шайға, біреуді көрші палаткадан 
кружка әкелуге жұмсап бәйек болып жатыр. 

Жылы сөз, жұпыны түстіктен кейін біз та- 
ғы жолға шықтық. Алдымызда әр жері ой- 
дым-ойдым қарая көсілген- дала. Машина 
салған жаңа жӨл әрі алыс, әрі жұмбақ көк 
жиекке тартады. Жоқ, Өл енді жүмбақ та 
емес. Сол алыс кек жиектің ар жағында та- 
ғы да бір көл бар. Ұйымдасып жатқан жа- 
ңа совхоз бар. Алып машиналармен жер са- 
уырын тілгілеп жүрген алып адамдар бар. 
1954 жыл ұлы өзгеріс ала келді. Талай ға- 
сыр бойы ақселеу толқыған осы кең құнар- 
лы далада даланың өзіндей кең егін теңіз) 
толқыйды. 


С. Шаймерденов. 


Солтүстік Қазақстан облысы. 


Аы 


әке” 


А. Миронов. 


Қүз түсіп қалғанымен теңіздің айдын шал- 
қары көзге шағылысып әлі қаратпайды. Күн 
нұрын мол төккен сары күздің шуағы құд- 
ды жаз сыяқты -- тіпті жаздан да жақсы- 
рак: кенезенді кептіріп бара жатқан ыстық 
та емес, тас көше де күнге қызып бұрынғы- 
дай табаныңды қарымайды. Шіркін-ай ыл- 
ғый осындай тамылжыған сары шуақ өз- 
термей, мынау теңіздің жағаға соққан бүй- 
ра толқынына табанын тас тескен, өкшесі 
тілім-тілім әлсіз аяғынды малшылап отыра 
берсең етті!.. 

Жоқ, Паоло олай болмасын және болмай- 
тынын әбден біледі: Ыстық аптап жаз бітіп, 
тынық, жайма-шуақ сары күз де келді, ал, 
“онан кейін көп ұзамай-ақ қыс келіп, жауын- 
ашашын басталады да теңізден ызғырық со- 
ғады. 2 2 

Паоло--у-у-ув! --деп шіміркеніп кетті. 
Қыста ұзақты күнге алба-жұлба ескі көрпе- 
ге оранып, шықпастан үйде сарғайып отыру 
қандай жамап. Қысты күні ғой үйде сыз, 
суық, қаракөлеңке, жалаңаш етке киген қы- 
рық жамау шалбар, жалаңқабат жейдемен, 
жалаң аяқ далаға қалай шықпақсың. Ол 
“былтыр көктемге өліп-талып әрең жетті. 
Көктем жылт етіп келген күні қуанғанынан 
“есі де кетті. Ол енді өзі тұратын жеркепелер- 

ЖЕШКЕШЕЛЕГІ БАЛА 


Әңгіме 


Суреттеріп салған Н. Лебедев. 


Ден ептеп шығып әйтеуір көңіл көтерерлік 
бірдеңелері бар портка бара қалып еді, 
мұнда дүкенші Франческоның ұлына кездесе 
қалғанда, оның Паолоны танымай ежірейе 
сұқтанғаны бар емес пе? 

-- Ой-ой-ой!- деді сықылықтап Франчес- 
ко.-- Кімге ұқсайсың, сен өзің мырқымбай- 
ау? Құдды судан шыққан көкбақадай көге- 
ріп қатып қапсың ғой! 

Мәс саған мырқымбай, мәс саған көкбақа 
Деп персе болар еді, амал нешік! Қайтерсің 
Франческо өзінің мес қарын әкесінің дүкені- 
нен көңілі сүйген ТӘТТІ тамақтарды екі ұрты- 
на кеҙек тыққыштап тайқардай болса, Пао- 
Лоның аш өзегі талмай жүрген күні бар ма. 
Паолоның әкесі қыс бойы, жұмыссыздардың 
тілімен айтқанда, қайтсе жұмыс табамын деп 
көшелерді шыйырлады, ал, оның үйінің 
быйылғы қыста немен күнелткенін еске алу- 
дың өзі жиреніш. Міне, сол екі беті торсый- 
ған Франческоны егер жұдырығынды мығым 
түюге де дәрменің жетпесе, қалай періп 
қаларсың. Жоқ, орайы келгенше шекіспе- 
геннің өзі жөн. Әй сонда да бір есте болаты- 
ны--тықырдың бәрі әлі алда ғой... 

Жақындап келе жатқан қыс Паолоның 
үрейін онша ұшыра қоймайды. Әкесі портқа 
қайтадан жүк тиеуші болып орналасты, до- 


керлер қолымызды американдардың қаруын 
жөнелтуге былғамаймыз деп жиі-жиі көтері- 
тіс жасағанымен, әйтеуір оның үйі ақшасыз 
болмайды, шешесінің де жоқшылықтан түңі- 
ле телміріп отыратын әдеттері байқала қой- 
майтын сыяқты. Шешесі қысқа қарай аздап 
ақша іркіп, Паолоға қайткенде қалың кенеп- 
тен шалбар сатып әперемін, тіпті орайы кел- 
се мүмкін анау ескі-құсқы сататын шалдан 
ескі көкірекше де алып беріп қалармын дей- 
ді. Ал, ботинка жөнінде Паолоның өзі әре- 
кеттенбек, Шынында да енді бір он күн өт- 
пей-ақ Паолоның табаны бір елі жаңа бо- 
тинкасы болады. Бұл ботинканы ол анау 
бір шалдан көріп, тіпті аяғына өлшемекші 
болғаны да бар. Ия, сонымен ботинка тура» 
лы арман жақында шындыққа айналады. 

Паоло есіне ботинка түскенде амалсыз 
жымыйып та қояды. Ең тәуірі сол -- ол бұл 
ботинканы адал жалақысына алады, оны са- 
тып алу үшін жаз бойы күн сайын тапқан 
әрбір лирасын ұқыппен жыйнап келеді. Ол 
американдық матростардан сигареттер, са- 
ғыздар және сол сыяқты заттар сатып алып 
оларды базарға үш есе қымбат сататын 
Франческо емес. Беті торсыйған ол айныма- 
ған өзінің сәудегер әкесі. Паоло болса, жұ- 
мыстан бас алмайды, мұны бүкіл квартал 
біледі, сондықтан да Паоло өзінің жұмыс іс- 
тегеніне арланбайды да. 

Жұмыстың жеңіл емес екені рас. Таң сәрі- 
ден тұра салып ұшқан бетте, бүкіл қаланың 
ортасын жарып өтіп сонау Қ0- 
қыстар төгілетін шұқырға өз- 
гелерден бұрын барып жету ке» 
р к. Паоло келісімен қоқыстар- 
ды аударыстыра бастайды, осы- 
дан кейін оның мойнындағы 
дорбасы бірте-бірте жыртық 
қағаздарға, сүйектің сынықта- 
дына, шүберектің қыйқымдары- 
на тола бастайды. Қейде тіпті 
әжептәуір заттар да ілегіп қа- 
лады. Мысалы, оның басында- 
ғы мына кепкені қараңызшы. 
Ол сәл үлкендеу, шетінің жыр- 
тығы бар, тәрізі шылым тарта- 
тын біреу байқамай күйдірген 
болар, бірақ, мұны әді де кию- 
ге болады. Ал, жыртығын ше- 
шесі жақсылап торамжыла- 
ғандықтан тіпті байқалмайды 
да. Немесе мынау жеңсіз көк- 
рекшені алсаңыз да солай. 


Шешесі оны тарқатты да әкесіне жаңа же- 
детка тоқып берді. Әкесі көптен бері кө- 
кірегім ауырады дейтін еді, сондықтан көкі- 
рекшені тауып алғанына Паолоның өзі де 
қатты қуанды: жүн киім жауын-шашында 
адамның кеудесін жақсы жылытады ғой. 
Тіпті Паоло ақшасын жыйнайтын ыдыстың 
өзін осы шұқырдан алғанды: ол мойны жіп- 
жіңішке ескі ваза еді. Мойны сынық, бірак 
оқасы жоқ. Паоло оның мойнын балшықпен 
тығындап тек ұсақ ақша тастайтын тесік 
қалдырған. Егер міне осы вазаны шайқап 
көрсеңіз, оның ішіндегі ұсақ ақша қандай 
жақсы сыңғырлайды. Паоло ол вазаның мой- 
нын балшықпен қалың тығындады. Мұның 
себебі бір керегінде тәттіге қызығып ке- 
тіп акшаны алып қойып жүрмейін деген сақ- 
тық еді. Жоқ одан қандай тәттілік болса да 
ақша алынбайды. Ақша алу үшін қыйрату 
керек, онан басқа ешқандай жол жоқ! 

Міне, Паоло сол өзінің вазасын таяуда 
қыйратпақ. Ол енді көп ұзамай-ақ табаны 
сықырлаған ботинкасымен Франческоның ал- 
дынан мақтана өтпек. Ботинка келіп аяққа 
киілген күні не істеуді Паолоның өзі біледі. 
Ол ең алдымен өзін былтыр жалаң аяқсың 
деп қуып жіберген мектепке барып іркілмес- 
тең отырмақ. Егер мүғалім тағы былтырғы- 
сындай жалаң аяқ жалшыларға мектептен 
орын жоқ дей қалса, Паоло үн қатпастан 
орнынан тұрып сықырлаған ботинкасымен 


тура класты жарып өтіп мұғалімге барады 
да, қысқаша тұжырып: 

-- Бұл-- менің өз 
бе? -- дейді. 

Сонан кейін ол жайымен келіп өзінің орны- 
на отырады. Енді шығарып көрсін! Оның да, 
доккердің ұлы-- Паоло Митторийдің де мы. 
нау бордақы, жалқау, беті торсыйған Фран- 

“Ческо сыяқты мектепте оқуға правосы бар. 

Ал, әзірше... әзірше мынау ауыр дорбаны 
иыққа салып алып, қаладағы ескі-ұсқы 
“қабылдаушыға тартқан жөн. Бүгін олжа аз 
болмауға тиіс: дорба лық толы. Мұны онда 
жеткізу де қыйын болмас, бірақ іштеңе ет- 
пейді, Паоло жеткізеді, сонымен кешке ва- 
заға сыңғырлап тағы да бірнеше күміс тү- 
седі. 

Ал, кеттік. Еңсеңді көтеріңкі ұста, Паоло 
Митторий! 


табысым. Түсіндіңіз 


«жж 


Шамның өлімсіреген жарығы сыйықсыз 
тақтай столдың бетіне солғын түседі. Бөл- 
ме үнсіз, қаракыленке. Тек оқта-текте не ана 
бұрыштан, не мына бұрыштан жылт еткен 
Шылымның оты көзге шалынады. Паоло кро- 
-Ватьқа шығып екі аяғын бауырына қысты 
да бар сөзді естіп алу үшін үнсіз тесіле 
тыңдады. Қасындағы шешесінің демін тоқ- 
татып тыңдауынан бала оның да өзіндей 
“Ұйып тыңдағанын сезінді. 

Стол үстінен жұмыстан әбден барбыйып 
күс-күс болған жұмысшылардың саусақтары 
көрінеді, ал күмісті бірінен соң бірі жылжы- 
тып тарап жатыр. Ақша үйіліп қалған. 

-- Тура жыйырма мың алпыс лир,-- де- 
ген әкесінің даусын есітті Паоло.-- Бұл көп 
Те, аз да емес. Докерлер қолдарында ба- 
рын тегіс берді, біздің көбіміздің үйімізде 
бүгінгі үнемге жұмсайтын ақша да жоқ. 
Ештеңе етпейді,- деді кенеттен шеше- 
сі. Оның даусынан бір өте сенімді байсалды 


Үн естіп Паоло қайран қалды.-- Ештене ет- 
пейді, осылай істеу керек. Егер мұнсыз лаж 
болмаса-- біз шыдаймыз. 

-- Ия, шыдаймыз,- деді: әкесі. Біз қый- 
налған кезде сендер де бізге көмектестіңдер 
ғой. Ынтымақтылық, жолдастық. 

Столдың артынан еңгезердей бір адам 
көтерілді. Бала ол адамның бейтаныс түсіне 
үңіле қарады. Ол ашан, ат жақты, жанары- 
нан от шашыраған көк көз адам екер Бұл 
адамның абыржығандықтан аузына сөз түсе 
қоймады. Ақыры бекінгеннен кейін асыққан- 
дай даусын қалтырата шығарып сөзін бөліп- 
бөліп былай деді: 

-- Бұларың өте көп, жолдастар. Ия, өте 
көп: бұл -- балаларыңның үнемі, бұл-- сен- 
дердің әрқайсыңның өмірің, міне сонан жы- 
рып берген көмектерің. Қаланың барлық жұ- 
мысшылары бізге көмекке келіп отыр, міне, 
осы көмектің арқасында ғана біз жеңіп шы: 
ғамыз. Енді бірнеше күннен кейін-ақ қожа- 
Йындардың төзімі бітіп көнеді. Біздің заво- 
дымыз жабылмайды, біздің балаларымыз да 
аштан өлмейді. Сен, Митторий, ынтымақты- 
лық дедің бе? Жоқ, бұл тек ынтымақтылық 
қана емес, бұл күрес жолындағы туысқан- 
дық көмек-- бұл біздің дұшпандарымыздың 
өткір қаруының бәрінен де күшті туысқан- 
дық көмек. Мен сендерге алғыс айтып тұр- 
маймын, туысқандар; біздің заводтың жү- 
мысшыларының, олардың әйелдері мен ба- 
лаларының шын ризалығын жеткізетін сөз 
тауып айту қыйын. Италиядағы жұмысшы- 
лар... 

Ол сөзін аяқтамастан стол үстіне бір нәр- 
се күрс еткенде, сықсыйма шам сөніп барып 
қалды. Осы кезде вазаның сынығы жан-жақ- 
қа ұшты да, жеркепеде тұратын бала Пао- 
Ло Митторийдің етсіз, арық саусақтары ас- 
пай-саспай өзінің ботинка сатып аламын деп 
арман еткен ақшасын уыстаған қалпымен 
үюлі жатқан ақшаға қосты... 


МЕТРОДА 


Жез түтқалы зор есікті аштық та, 
Кең сарайға лебі ыстық кірдік біз. 
Зырлап жатқан басқышқа аяқ бастық 


та, 


Кете бардық аққан сеңдей жылжып біз. 


Самсаған шам, кең, ұзын зал созылған 
Діңгектері мәр-мәр тастан қаланып, 
Көк вагондар ерсіл-қарсы ағылған, 
Жер астымен кетіп жатыр таралып. 
Вагон жылы, жұмсақ орын тізілген 


Жайлы, рахат отырғандай әркім де. 
Біреу кітап, біреу тазетке үңілген 

Енді біреу шертіп отыр әңгіме: 1: 
Жұлдыз болып көкке ұшқандай ойымыз, 
(Соқты самал тербегендей көңілді. 
Алдымызда сайрап жатыр жолымыз, 
Әне жаңа стандия көрінді. 


С. МАШАҚОВ, 
Москва. 

Дін дегеніміз нанғысыз қы- 
ялдық ұғым мен түсініктердің. 
жыйнағы. Дін адамзатпен -бір- 
ге пайда болған емес, ол адам 
дүннеге “келгеннен көп кейін 
шыққан. 

Алғашқы қауымдық құры- 
лыс өзіне лайық дөрекі тас 
қаруларды, одан соң садақ пен 
садақ оғын жасады, сөйтіп 
ең оңай өндіріс құралдарын 
меңгерді, оның үстіне өте аз 
заттарды өндіре алатын ғана 
болды. Өндірістің мешеулігіне 
қарай адамдардың “0й өрісі 
де өте төмен болды. Алғашқы 
адам тіршілік ету үшін таби- 
ғатқа қарсы ауыр күрес жүр- 
гізгенмен оның қатал күші ал- 
дында өзінің дәрменсіздігін 


үнемі сезіп отырды. 

Су тасу, жер сілкіну сыяқты табиғат құбылыста- 
рына ғылми түсінік беруге ол адамдардың білімдері 
жетпеді. Табиғат алдыңдағы дәрменсіздік, білім қо- 
рының тым аздығы өте дөрекі діни ұғымдар туғыз- 
ды, сол құбылыстарға бүтіндей бағынышты бол- 
дырды. 2 

Алғашқы адамдар табиғаттағы әрбір заттар мен 
құбылыстар бір жоғарыдағы үлкен күштің нәтижесі 
Деп есептеді. Сондықтан да алғашқы адамдард: 
өзен ашуланса тасыйды, күн ашуланса күйдіре түсе- 
Ді, аспан ашуланса дауыл тұрады, бұршақ соғады 
Немесе күн күркірейді деген толып жатқан жалған 
ұғымдар болды. Жұрт осы құбылыстардың көңілін 
аулап жағыну керек деп те ойлады. Сөйтіп адамдар 
теңізге, тауға, күнге, бұлтқа қарап, оларға жалбары- 
натын болды. Адамдар аспанға қарап жаңбыр болса 
екен деп, өзенге қарап тасымаса екен деп жалынды. 

Ертедегі халықтардың ұғымында құдайлар көп жа- 
не түрлі-түрлі болған. Біреулер бүлтты, екінші біреу- 
елер су, тас сыяқты табиғат заттарын құдай деп есеп- 
теген. Құдайды әрбір халық өзінше түсінген. 
Ертедегі Египетте үйлер құдайы -- қолына бала 
Ұстаған сыйырбасты әйел, вавилондықтардың құ- 
дайы -- қанатты өгіз, сириялықтардың “- ұғымындағы 
құдай -- балық болған, 

Ерте кезде Қазақстан жеріндегі, жұрттардың діні 
де басқа елдердің діндеріне үқсас болған. Ол кезде 
күнге, айға, жұлдызға, отқа табынған, ата-бабалары- 
ның аруағына сыйынғандар болған. Бұл дінді шаман 
Діні деп атайды. Олар көкте болады деп ұйғарған 
құдайын «тәңірі», «көк тәңірісі» деп атаған. Жақсы- 
лық пен жамандық, ырыс пен сор -- бәрі «тәңірінің» 
ісі леп есептеген. 5 

Ислам діні бойынша алладан басқа құдай жоқ, ал- 
ладан басқаға сыйынушылар -- дінсіздер (молдалар: 
«кәпірлер» дейді). Шынында бұлардың бәрі де жал- 
ған сөз. Оның жалғандығын ғылым әбден дәлелдеді. 

Дін, адамдар дамый келе, ойлау дәрежесіне жеткен 


кезде ғана шықты. Молдалардың уағыздағанындай, ” 


адам «топырақтан жаралып” шыққан» жоқ.- Жер та- 


Дін мен ырым 
туралы 


биғатының дамуына көз жі- 
берсек, алғашында жер бетін- 
де бірде-бір жанды организм- 
нің болмағаны белгілі. Бір кез- 
де өсімдіктер мен айуанаттар 
пайда болды. Айуанаттар дү- 
ниесінің дамуынан соң май- 
мылдардың белгілі бір тұқымы 
шықты. Бұдан кейін адамға 
ұқсас маймылдың ұзақ уақыт- 
қа, көп мыңдаған жылға со- 
зылған дамуының нәтижесінде 
адам пайда болды. 

Дін еңбекшілерді ол дүние- 
де рахат көресің деп үміттен- 
Жірумен жұбатады. Ол еңбек- 
шілерді қанаушылардан азат 
болу, жақсы тұрмыс құру жо- 
дындағы күрестен оқшау қал- 
дыруды көздейді. Ол еңбекші- 
шілердің санасына қарсылық көрсетпей шыдай бер, 
Құдайдың өзі саған соны жазған деген желеумен 
еңбекшілерді бағынышты болып қала беруге үгіт- 
тейді. 
 бонымен дін-- езушілікті, қанаушылықты, тап тең- 
сіздігін сақтап, еңбекші бұқараны ат төбеліндей қа- 
наушылардың қанауында мәңгі қалдыруды көздей- 
тін құралдардың бірі болып табылады. 

Маркс дін-- халықтың басын айналдыратын апы- 
Йын деп жазды. Организмді уландырып, бүлдірегін 
дәл апыйын сыяқты, дін де тек ол дүниеде ғана рахат 
бар деп үміттендіреді. Ол дінге нанушыларды бұл дү- 
Ниеде бақытты өмір сүруден бездіріп, оларды мәң- 


гі құл болып өмір сүруге итермелейді. 

- Діннің таралуы, нығая түсуі қанаушыларға эрқа- 
шанда пайдалы болды және капиталистік мемлекет- 
терде әлі де пайдалы болып келеді. Қанау, құлдық, 
еңбекшілердің теңсіздігі құдайдан деп, дін қанаушы- 
лардың халық алдындағы, еңбекшілер бұқарасы ал- 
дындағы қылмысын «құдайдың ісі» деп жуып-шаяды. 

Дің ешқашанда және ешбір жерде еңбекшілердің 
мүддесін “қорғаған емес, оларды езушілерге қарсы тіл 
қатпай бас- июге үйретті. 

-. Капиталистік елдердегі үстемдік етуші таптар алу- 
ан түрлі жолдармен діни ұғым арқылы жоққа сену- 
шілікті күшейте береді. Қазіргі заманда капиталистік 
елдерде буржуазия бүкіл тәрбие жұмысын, білім беру 
ісін ғылымға қарсы, дүниеге идеалистік-- теріс көз-: 
қарасты насихаттауға бағындырады. Америка Құра-: 
ма Штаттары және тағы басқа капиталистік мемле 
кеттер христиан, будды, мұсылман діндерін уағаз- 
дауға, ескілікке, дінге, жоққа сенушілікті күшейтуге 
миллиондаған доллар жұмсайды. 

(Қазіргі кезде католик шіркеулерінің билеп-төстеу-! 
шілері америкалық империалистермен одақтасып бү-: 
кіл. демократиялық, прогрессивтік күштің қас жауына 
айналып отыр. 5 1 

Таптық қоғам өмір сүрген көптеген мың жылдар- 
дын ішінде діни нанымның тек. түрі ғана өзгеріп 
оның мазмұны бұрынғы: қалпында “қалды, өйткені 
оның себептері мазмұны жағынан ертедегі құл ие- 

ленушілік дүниеде қандай болса, қазіргі заманғы ка- 
питалистік елдерде де сондай. 

Дін сыяқты ырымшылдық та адам санасы кенже 
кезде. шықты. Ырымшылдар -- бізді жаратқан бір 
деме бар, бізге жазымышта не болса, өмірде сол 
болады,-- деп жоққа сенді. Олар «тағдырдан құ- 
тылуға болмайды», «жазғаннан озуға болмайды» де- 
ген сөздерді айтады. 

Ерте заманда қазақтар отты керемет, күш-құдірет 
иесі, киелі деп санаған, отқа май құйып, тілеу тіле- 
тен, ауру адамды, малды от айналдырып, олардың 
ауруын «аластайтын» болған. 

Сүйекпен, таспен «бал ашып» адамның болашағы 
қандай болатынын «айту», сол сыяқты картамен де 
«бал ашу» ешқандай шындыққа, ғылымға жанасы 
жоқ, тек ескі діни әдет-ғүрыптан, ырымшылтықтан 
қалған сарқыншақтар. Бұл тек халықты алдаудың 
түрлі жалған жолдары. 

Балшы адамның алақанына қарап бал ашқан 6о- 
дады. Әрине, балшы адамды алдап өзіне бірдеме 
түсіру үшін аузына келген өтірікті айта салады. 
Біреу жазатайым мертіксе немесе суыққа шалдығып 
ауырса, мұны молдалар «тағдырдың жазғаны» деп 
түсіндіреді. Егін шықпай қалса да немесе өрт болса 
да молдалардың айтары осы. 

Қорытып айтқанда, тағдыр деген ұғымның өзі-- 
жалған сенім, бос сөз. Адам тағдырын құдай белгі- 
Леп қойған деген әнгімені молдалар таратқан. Тағ- 
Дыр деген-- орынсыз, әшейін діни адамдардың ой- 
дан шығарган жалған ұғымы. Сондықтан адамның 
өміріне тағдырдың түк қатысы жоқ. 

Діни «болжаулар» мен түрлі ырымдар да осы сы- 
яқты. Дінге сенгіш, соқыр сенімнің ықпалындағы 
адамдардың «түнде суға баруға болмайды», «әйелге 
мал бауыздауға болмайды» дейтін ырымдары ешбір 
ғылми негізі жоқ, бос сөздер. 


ЕЭ 

"Адамзат білімінің жоғары табысы, оның биік шыңы 
марксистік-лениндік ғылым болып табылады. Ол ғы- 
лым тарихындағы жақсының бәрін мұра етіп, қайта 
жасады, жаңа қорытындылар жасап, жаңадан ас- 
қан зор жаңалықтар ашты. 

Аспанда зуылдаған дауыс естілді. Біз бұрылып 
қарағанша ол өтіп те кетті. Бүл-- асқан жылдам- 
Дықпен ұшатын реактивтік самолет. Мұны адам жа- 
сады. 

- Москвада сөйлеп тұрған адамды бүкіл әлем тың- 
Дап отыр. Бұл-- радио техникасының жетістігі. Бұл 
да адамның ақылымен жасалды. 

Қазір жануарлар мен өсімдіктер дүниесін, құдай 
жасады деп кім айта алар екен? Бұрын құдай жаса- 
ДЫ: дегендердің бәрін, қазіргі кезде жасаушы -- адам 
екенін кім бекерге шығара алады? 

Социализмнің женісі нәтижесінде біздің елімізде 
адамдардың дінге сенімі негізінен жойылды, қанаушы 
таптар әлдеқашан жойылған қоғамда дінге негіз 
жоқ. Дегенмен діннен, діни соқыр сенімдерден арыл- 
маған адамдар совет халқының арасында әлі де бол- 
са аздап бар. Әрине мектеп жасындағы балалар дін- 
ге сенбейді. Олар діннің жоқ екенін хүнбе-күнгі 
оқудан көріп отыр. Алайда «жас буындардың ішінде 
егерде әлі де дінге сенуші ата-аналары бар болса, 
оларлың жалған ұғымнан арылуына көмектесуге 
тиіс. Діннің, ырымның зыяннан басқа, ешқандай пай- 
дасы жоқ. 


Б. Ильясов, 


ҚЛКЖО Орталық Қомитетінің 
нұсқаушысы. 

ЕКІ ӘТЕШ 


Таласып бір әтеш жеңіліп 
Тығылды үйшіктің астына. 
Жеңгені төбеге еліріп, 

Шықты да, салды бар даусына: 
«Кукри-ку-к-к». Мақтанған әтешті 
Қапыда Кетті іліп қаршыга. 


БАҚА 


Қөлбақа күні ұзын” 
Бір тыным таппады. 
Жаңғыртты көл ішін, 
Қайталап «бақ-бағы»! 
Ереже жаттаған 
Есейге ұқсайды. 
Түсінбей жаттаудан 
Нәтиже шықпайды. 


М. ЖАМАНБАЛИНОВ. 


Новосибирь облысы. 


ЖАб ТОКАРЬ 


-- Токарь болу жақсы ғой 
Тетігін білген станок,- 
Деуші еді Мұрат 

осы ой 
Зырлады бейне ұшқан оқ. 
Өтті уақыт. 

Мезгілді 
Анңдамапты өзі оның. 
Станок сырын тез білді, 
Мектебінде Ф3З0-ның. 

-- Шыр айналған станок, 
Оның алып балғасы. 
Цехқа келді ұста боп, 
Арманы іске жалғасып. 
Темірден ұшқын боратқан, 
Жаны рахат тапқандай, 
Ұлы істің Мұрат 

болаттан 
Тетігін қалап жатқандай. 


САҒЫЙ ЖИЕНБАЕВ, 


Қызылорда қаласы. 


«Қасқыр қамау» ойыны бұдан жарты ғасыр бұ- 
рын қазіргі Қарағанды облысы, Қарсақпай төңіре- 
гіне ғана тасап, Қазақстанның басқа жерлеріне 
онша таныс бола қоймаған. Ойын ескі ауыл тұр- 
мысынан 

Қасқы 
ден тие) 


лынған. 
қойға шапқанда бірге жүрмейді, екі бүйір- 
Үстінен қасқыр аттаған қой «мал бол- 


майды». Қасқыр оларды тамақтап кетеді. Міне, осы” 


жағдай ойында да сақталған. 

Бұл ойынды ойнау үшін ең алдымен беті тегіс 
таза тақтайға немесе кардон қағазға жақсылап тө- 
мендегіше сызып алыңыз, 

Сызықтардың түйіскен жерлеріне қара ноқат қо- 
Яыңдар. Ойында 2 «қаскыр» мен 90 «қой» бар. Ой- 
найтын екі адамның бірі екі «қасқырды», екіншісі 
«қойларды» жүргізіп отырады. Бір ойын біткеннен 
кейін ол екеуі ауысып ойнайды. 

Ойын басталарда 20 қой бес-бестен төрт топқа 
бөлініп 17, 19, 25, 25-ші ноқаттарда, ал екі қасқыр 
8, 11-ші ноқаттарда тұрады. (7, 15-ші ноқаттарда 
тұрса да болады). 

1. ҚАСҚЫРЛАРДЫҢ ЖҮРУ ТӘРТІБІ. 
Қасқырлардың мақсаты қойларды «жеп», тауысу. 
Әр уақытта ең алдымен қасқыр жүреді. (Екеуінің 
бірі). Ойын барысында екі қасқырды кезек жүргі- 
земін десе де, бірін ға іземін десе де, ойнау- 
шының еркі. Қасқыр есе бір топ қойдың үс- 
тінен тіке аттап, екінші ( д қа барып түседі 
де, бір қойды жейді. Қасқыр бір қойдың үстінен 
аттаса да, бес қойдың үст аттаса да біреуден 
артық жей алмайды. Желінген қой ойыннан шығып 
қалады. Ал, бұрыштарда (1, 5, 9, 13-ші ноқаттар- 
дағы) тұрған қойларды қасқырлар ешуақытта да 
жей алмайды. 

Қасқырдың жолы бекітіліп, қойды жеуге реті кел- 
меген жағдайда, қалайла қойды жеудің жолын көз- 
деп ол көрші тұрған бір ноқатқа жылжыйды. Қас- 
қыр орталық ноқатқа (21-ші) тік келе алмайды, тек 
қойларды жеу арқылы секіріп келеді. Мысалы: 15-ші 
ноқатта тұрған қасқыр 92-ші ноқатта турған қойды 
жеп, немесе 18-ші ноқатта тұрған қасқыр 23-ші но- 
қаттағы тұрған қойды жеп 21-ші ноқатқа келулері- 


"Қасқыр қамау” ойыны 


не 2Ы: (Онда да әрине, 21-ші. ноқат бос болсе 
ғана). 

Қасқырлардың бірі түргян нок 
1-ягни екеуі бір ноқатта 1 
не бірінін үстінен. бірі секіре алмайлы. 

ЖҮРУ ТӘРТІБІ. Қойлар ар 

асқырдың жолын бөгеуге, оны үстерінен 
уге яғни қасқы м болмауға тырысады. 
2: қасқырды қамап, жүрерге жол қ 


ды 
бірінің-үс 
бір ноқатта 
і. Қойлар да бірі тұрған ноқатқа екіншісі келе ал- 
Қойлар орталық ноқатқа (91-ші) жүре 


ОЙЫНДЫ БАСТАУ. Қасқырлар 9, 11-ші ноқаттар- 
да түр да, қойлар бес-бестен бөлініп 17, 19, 23, 25-ші 
ноқаттарда түр. Бірінші жүрісті қасқыр бастайды. 

ҚАСҚЫР. Қасқыр, әрине, қойды жеуге тырысады, 
сондықтан 11-ші ноқатта тұрған қасқыр 93-ші ноқат- 
тағы бес қойдың үстінен секіріп, 15-ші ноқатқа келе- 
ді де, бір қойды жейді. 

ҚОЙ. ;Қаңағы қасқыр қайтадан 11-ші ноқатқа 
секіріп тағы бір қойды жеп кетпес үшін 95-ші но- 
қаттағы бес қойдың бірі 11-ші ноқатқа келіп, 15-ші 
ноқаттағы қасқырдың жолын бөгейді. 

ҚАСҚЫР. Енді 8-ші ноқаттағы қасқыр 19-шы Но- 
қаттағы қойлардың үстінен секіріп 7-ші ноқатқа 
барады да, бір қойды жейді. 

ҚОЙ. 7-ші ноқаттағы қасқыр әлгі орнына қайта 
секіріп тағы бір қойды жеп кетпес үшін 17-ші но- 
қаттағы бес қойдың бірі 3-ші ноқатқа барып ені 
қасқырдың да жолдарын бөгейді. 

Енді қасқырларға қойлы жеуге еш мүмкіндік жоқ: 

ҚАСҚЫР. Қасқыр енді 15-ші нокаттан 22-ші ноқат- 
қа жылжыйды. Өйткені келесі жүрісте 23-ші мен 17-ші 
ңоқаттардың қайсысының үстінен болса да секіруге 
Мүмкіндік туады. Қасқырлар енді қалайда қойларды 
жеу “үшін ұрымтал жолдар табуы керек. Ал, қойлар; 
да қасқырларға жем болмауға, оларды қамап алуға 
тырысуы керек. 

Міне, жоғарыдағы сыяқты кезектесе отырып, ойын- 
ды өздерің ойланып ілгері жүргізіңдер. 

ТҮСІНІКТЕР: Әдетте ойын алғашқы басталғанда! 
қасқырлар қалайда 5--6 қойды жейді. Егерде қас- 
қырлар өте тапқырлықпен жүрсе, қойдың барлығын да” 
жеп кетеді. Онда қасқырдың жеңгені. Ал, егерде қой: 
лар өте тапқырлықпен жүрсе 5--6 койдан артық шы- 
ғынданбай, қасқырлардың жолын бөгеп, қамап ала-: 
ды. Онда қойлардың жеңгені. Б 

Ойынның барысында қасқырлар 21-ші, 17, 19, 23, 
25-ноқаттарға келуге тырысады. Өйткені онда 
тұрған қасқырларға жан жағына секіруге толық, 
мүмкіндік туады. Екі қасқырдың кейде бірыңғай, қа-. 
тар жүретін де кездері болып калады. Бұл-- қойлар 
үшін пайдалы жағдай. Өйткені қойлардың күші бө- 
ілінбей барлығы бір бағытқа шабуыл жасайды да, 
қасқырларды оңай қоршап алуына мүмкіндік туады." 
Қасқырларды бірыңғай жіберу үшін кейде бір қойды 
әдейі жемге беруге де болады, Жеуге мүмкіншілік ” 
барда қасқырдың жемей кетуге хақысы жоқ. 5 

Он қой мен екі қасқырды қамап алуға болады.. 
Бірақ, бұл өте шеберлікті керек етеді. Тоғыз қойған 


екі қасқыр ұстатпайды. 
Е М.- ДҮЙСЕНОВ. 
24. 


Міне, экранда кішкентай сурет кө- 
жек түр: оның құлағы қалқыйған, 
үстінде көк трусиі мен көгілдір жо- 
лақтары бар жасыл майка, ал жал- 
пақ қолында футбол добы. 

Суретші оны қандай жақсы салған 
десеңізші. Мына суретінде көжек 
қандай ғажап! 

Әлден уақытта.. сурет көжек құ- 
дағы секеңдеп, кірпігін қақты... Ті- 
ріліп кеткені ме? Көжек допты жа- 
сыл шөпті алаңға қойды да, теуіп 
ала жөнелді... Доп барып қақпалағы 
торға түсті. Бала аю мен түлкінің 
күшігі қол соғып жатыр. Балғын қа- 
рағайдың бұтақтарында сары шым- 
шық секіріп жүр. Қөк шөп үстінде 
мәз-майрам боп сайрандайды. Са- 
уысқан да <дол, гол, гол» деп сықы- 
дықтайды. 

Бұлардың бәрі де жай суреттер. 
Сонда мұның өзі немене? Түске кір- 
ген бірдемелер емес пе? Жоқ, тіптен 
олай емес. Біз кинотеатрда кино- 
фильм көріп отырмыз. Біз өзіміздің 
көз алдымызда жылжып, қыймылдап 
жүрген суреттер екенін ұмытып кет- 
кенбіз. Фильмге әбден қызыққанымыз 
сонша, осы бір тамаша суретшінің 
суреттерді қалай тірілткенін ойламай- 
мыз да. 

Ал, осының өзі шынында қалай тү- 
бірілген еді? Енді біз адам баласы- 
ның қозғалмалы суреттер киносы 
мультипликациялық киноны қайтіп 
жасағаны жайында сөз қылмақпыз. 

Баяғыда, атам заманда, адамның 
қолында не қарындаш, не қағаз бол- 
маған кезде, алғашқы қауым сурет- 
шісі тастан, ағаштан және сүйектен 
айып, табиғаттан байқаған көріністе- 
рін суретке салған екен. 

Ескі грек крандарының қыйрап-бү- 
лінген қалдықтарынан адамның әркез- 
дегі нешетүрлі қозғалыстарын бейне- 
дейтін қызықты суреттерді кәзір де 
табуға болады. Ерте уақытта Қытай- 
дың талантты суретшілері қарлығаш- 
тың ұшуын суретке салған. Қарелдер 

мен финдер, чукчилер, біздің Отаны- 
мыздың солтүстігіндегі және басқа 
халықтар шауып бара жатқан бұғы- 
ны көп аяғымен бейнелеген. 

Алайда мұның бәрі кинематография 
әлі ойлап табылмаған кезде жасалған 
суреттер еді. Сондай-ақ олап кәзір- 
гідей шын мәнісіндегі мультипликация 
да емес болатын. 

Мультипликация -- күрделі сөз. Ол 
«Мультипликатно» деген латын сөзі- 
нен шыққан, дәлме-дәл аударғанда 
«көбейту» деген мағнаны береді. 

Ең тұрпайы мультипликатор аспабы 
ХІХ ғасырда ойлап шығарылған. Ол 
стробоскоп деген аспап еді. Көптеген 
мектептердің физика кабинетінде бұл 
аспап бар, оны байыптап көруге бо- 
лады. Стробоскоп-- картон қағаздан 
жасалып білікке орнатылған барабан. 
Барабанның ішкі жағында адам мен 
хайуанаттың белгілі бір қыймыл-әре- 
кетін көрсететін көп сурет тұрады. 

Қартон қағаздан жасалған бара- 
банның ішінде әрбір суретке қарама- 
қарсы тар тесіктер ойылған. Барабан- 
ды алып, тесіктерге көзіңізді тосыңыз 
да, үздіксіз айналдыра беріңіз. Сол 
уақытта барабанның саңылауынан 
қылтыйып, бейнеленген пішін қозғала 
бастайды. Экрандағы көжек футбол- 
шы сыяқты. 

Сіздердің қайсы біреулеріңіз кәдім- 
ті кинопленканы көрген шығарсың- 
дар? Егер әлгі кинопленканы жақсы- 
лап қарайтын болсақ, әрбір кадр 
адамның, хайуанның қыймыл-қОзғалы- 
сының жеке моменттерін бейнелейді. 
Сол сыяқты мұны стростоскопта әр- 
бір сурет бейнелейді. Кинопленкада 
бұл киноаппарат арқылы жүзеге аса- 
ды. Кино түсіру. тұтқасы бір айнал- 
жанда бірден он екі кадр түсіреді 
екен. Сонда бір секундта -- жыйыр- 
ма төрт кадр. Ал, әрбір кадрдың өзі 
--дайын сурет. Егер кинопленканы 
проэкциялық аппараттан өткізетін 
болсақ, экраннан үздіксіз қыймыл- 
қозғалысты көреміз. 


Қиноаппараттың осы қасиетін бай- 
қаған кино қызметкерлері мұндай 
қыймыл-қозғалысты жасанды жолмен 
түсіру мүмкіншілігін ойластырды. Яғ- 
ни олар ең әуелі қыймыл-қозғалысты 
бейнелейтін көп сурет салып, содан 
кейін бұл суретті пленкада түсірмек- 
ші еді. 

Қыймылдайтын суреттердің тұң- 
ғыш фильмі біздің елімізде револю- 
циядан бұрын-ақ түсірілді. Бірақ мү- 
ның өзі қолайсыз жасалған фильм 
еді. Ұлы Октябрьден кейін ғана қый- 
мылдайтын суреттер өнері кең өркен- 
деді. 

Қәзір Совет Одағында тұтас отыз 
минут жүретін мультипликациялық 
фильмдер жасалады. Мұның өзі оңай 
жұмыс емес. Тек бір ғана мысал кел- 
тірейік. Сіздер мен біз он-ақ минут 
көріп шығатын шағын фильм жасау 
үшін суретшілер 18 мың сурет әзір- 
леуі керек. 

18-мың! Әрине, бұл тек бір сурет- 
шінің қолынан келмейді. Егер ол кү- 
ніне бір суреттен салғанның өзінде 
тұтас бір фильмге елу жыл керек 
екен. Әйткенмен сурет фильм бір 
адамның ғана искусствосы емес. 
Мультипликация -- коллективтік ис- 
кусство. Оны көп адам: суретшілер, 
режиссерлар, операторлар жасайды. 
Совет Одағында арнаулы киносту- 
дия-- союзмультфильм бар. Бұл сту- 
диядан совет балалары сүйіп көрген 
«Сұр желке», «Қызыл бөрік», «Етік 
киген мысық», «Салтан патша туралы 
ертегі» тағы басқа мультипликация- 
лық фильмдер шығарылды. 

Москваға орналасқан бұл сурет 
фильмдер студиясы техниканың соңғы 
жаңалықтарымен жабдықталған. Ол 
бүкіл Европадағы ең үлкен студия. 
Оның неше сан цехтары мен бөлімше- 
лері бар. 

Қыймылдайтын суреттерден фильм 
жасау жұмысы неден басталады? 

Еңалдымен, кәдімгі кинодағыдай, 
сценарий жазылады, кинокартинаның 
жоспары белгіленеді. Сонан соң ре- 
жиссер фильмді қоюшы суретшімен 
бірге болашақ фильм кейіпкерінің 
сыртқы. кескін-кейпін, оның портре- 
тін, костюмын, жүріс-тұрысын іздес- 
тіреді. Мұның бәрін олар суретке тү- 
сіреді, жазып алады. Міне, барлық 
кейіпкерлердің портреті салынды де- 
пік. Бірақ осы кейіпкерлер экранда 
күлуге, ашулануға, жылауға тиіс 
емес пе? Енді суретші өз кейіпке- 

рін, айталық сол футболшы-көжекті 
эртүрлі жағдайда суретке салады. 

Міне, көжек күліп тұр. Міне, көжек 
доп қуып бара жатыр. Дәл осы кез- 
де басқа бір суретшілер қағазға, 
картонға немесе целлулоидқа фильм 
декорациясын, яғни кейіпкеріміз -- 
көжектің қыймыл жасайтын кезеңін 
салады. 

Кейіпкерлердің портреттері, деко- 
рациялар -- бәрі дайын. Енді. сурет- 
терге жан беретін суретшілер іске 
кіріседі. Суреттерді көбейтуге лайық- 
талған арнаулы техниканың көмегі- 
мен олар жаңағы кейіпмізді доп 
ойнатады, аю балаларын қол шапа- 
лақтатады, сауысқандарды қарағай 
бұтақтарында секіртіп қояды. 

Оператор цехында фильм түсіретін 
арнаулы станоктер, күндізгідей жа- 
рықтың шамдары орнатылған. Опера- 
тор ең алдымен станок столында сах- 
наның қағазға, “не картонға суреті 
салынған фон мен декорациясын 
жайғастырып қояды. Бұл фонға опе- 
ратор негізгі суретті--жалпақ таба- 
нымен доп ұруға әзірленген көжекті 
қосады. Суретті орнықтырып, шам- 
дардың сәулесін түсіргеннен кейін 
оператор кнопканы “басып қалады. 
Қадр түсіріле? болды. Алғашқы бір 
кадр түсірілісімен, оператор бұрын- 
ғы суреттерді алып тастап, оның ор- 
нына жаңа суреттер .қояды. Міне, 
өстіп бүкіл фильм түсіріле береді. 

Қинопленка айқындалғаннан кейін 
негативтен позитив басып шығарыла- 
ды. Дыбыс цехында музыка жазыла- 
ды, ал актерлер экрандағы мылқау 
көрініске қарап тұрып, көжектің, не 
сауысқанның айтатын сөздерін сөй- 
лейді. Мұнда қай актер болса да өз 
даусына салып сөйлей алмайды, өйт- 
кені бейнелеп тұрған хайуанға елік- 
теу қажет. Мәселен нағыз сауысқан- 
ша шықылықтап, нағыз әтешше қыш- 
қыру керек. 

Қыймылдайтын суреттер фильмін, 
мультипликациялық фильмді біздің 
елімізде тек балалар ғана емес, со- 
нымен бірге ересек адамдар да қызы- 
ға көреді. Сурет фильмдер, еңалды- 
мен совет балаларына арналған су- 
рет фильмдер жасау жолында игі жұ- 
мыс істеп, кино қызметкерлері ССРО- 
ның кішкентай азаматтарын Отанға 
шексіз берілген батыл, іскер, сергек 
етіп тәрбиелеуге көмектеседі. 


И. Саввин- 


Ғазыан қоңырау 


Пионерлер бөлмесіне 
ған физика үйірмесінің мүшелері 
дереу іске кірісе бастады. Бірінің 
қолыпда балға, бірінің қолында 
мысқаш, Енді бірі динамо маши- 
наны (магнето) айналдырып жа- 
тыр. 

(-е-- Динамо: машина ток берсе, 
қоцырауы арқылы бү 
ырау соғып, үзілісті жа- 
қызық, қанд: 
Алуа 


жласқа қ. 
барласақ, қандай 5 
“-замаша болар еді! - дейді 
2 қуанышты пішінмен, 

-- Сеп -оғап күмәнданба, Ал- 
уа!-- дейді сым жалғап охатқан 
Сәрсенбек Жұмабеков, 


Сәрсенбектің ағасы Айтбай Бай-- 


текұм |ІТС-ында ;механик. Кеше 

рана ол осында келип жас физик- 

тердің машинасын көріп, біраз ке- 

ңес: берген. Сәрсенбектің қолын- 

дағы 200 метр сымды да балалар 

содан алған, > 
Физика мұғалімі Исқақов келді. 
-- Біттіңдер ме, балалар? 

жыйнал- 


-- Динамо бітті. Оның электр 
қуатын вольтметрмен өлшеп бай- 


қаймыз.-- деді Сәрсенбек, Одан 
кейін екінші сменада оқыйтын 
1--4-класс оқушыларына электр 


қоңрау арқылы үзілісті хабарлай- 
мыз. Кешке болатын «Электр ке- 
ші» жыйынына >арық береміз. 

-- Жақсы. Машиналарың дұрыс 
жүрсе, қуаты, жетеді. Қазірден бас- 
тап ток баратын сымды жүргізіп, 
лампочкаларды дайындап қойың: 
дар,--деді де оқытушы балалар. 
дың ісін зер сала қарап шықты. 
е, Дәме екеуің мына сым- 
ДЫ жіңішке шегемен қабырғаны 
айғыздамай оқу үйіне дереу өт- 
кізіп келіңдер,-- деді Жұмабеков 
Алуаға қарап. 

Дәме мен Алуа шеге, сым, балға 
тағы басқа құрал-жабдығын “алып 
шығып кетті. 

Ал, достар, динамо машина 
дайын, жүргізіп көрейік! - деді 
Сәрсенбек қасындағыларға. 

Машина жүргі- 
зілді. 

-- Станция да- 
йын, пайдалануга 
беруге әбден бо- 
лады. Енді тогі- 
нің күшін өлшеп 


Беті; 


көреміз. 
Вольтметр ті- 
сі 8,5 вольтті 
көрсет 


-- Бізге осы 
ток жетеді,-- де- 
ді С. Жұмабеков. 

- Қазір залға 
электр қоңырау 
орнату керек. 
Оны, Несібелі,сен 
орында. 


ж... 


Несібелі пио- 
нер бөлмесіне кі- 
ре берген кезде, 
Дәме мен: Алуа 
қуанышты пі- 
шінмен қабаттаса 
кірді Бұларды 
қарсы алған Сәр- 
сенбек: 


-- Іс бітті ме, достар!? -- деп 
Келген жолдастарына” қарады. 

-- Өзің көрсеткен жоба бойына 
ша 4 лампочканы орналастырып, 
сымын осы пионер бөлмесінің те- 
резесінің алдына әкелдік. Енді 
терезе форточкасынан өткізіп мМ0- 
тормен жалғастыру ғана қалды,- 
деді Дәме, 

-- Біздің қоңырау тек 
күтіп тұр,- деді 
беріп, 

-- Енді оларға жарық отын жал- 
ғастыратын кнопка жасау керек. 

т- Ол дайын,- деп Сәрсенбек өзі 
жасаған серіппелі кнопканы көр- 
сетті. 

-- Нагыз кнопка, тамаша >жасал- 
ған,- деді Дәме кнопканы қолымен 
бір-екі рет басып көріп, 

-- Біз қазір физика пәнінев 
оқып үйренгеп білімімізді іс жүзі- 
ме асырып, оны мектеп өміріне 
қолданғалы отырмыз, қоңырауға, 
шмампочк. ТОК баратын, сым 
дайын,-- деді Сәрсенбек.-- Енді 
тоқ лампочкаларға, Әлектр -қоңы- 
Тауға бара ма, жоқ па -- соны ал- 
Дын ала байқау керек. Мен қазір 
қоңырау соғам. Несібелі, сеп бай 
қа,-- еп Несібеліні қонырауға ж 
берді. Одан соң динамо машинаны 
қолымен айналдырып қалып с) Қ 
залда зың еткен дыбыс байқалды. 
Несібелі ентіге жүгіріп келіп «на- 
рыз қонрау» деп хабарлады. 

-- Ал, енді. оқу үйіне барыңдар, 
жатық беремін..! 

Дәме, Алуа, Несібелі оқу үйін- 
дегі лампаға кетті. 

Сәрсенбек кнопканы басып қал- 
ДЫ да, моторды тез-тез айналдыр- 
ды. Қуана күліп Дәмелер келді. 
Олар қуанышты дауыспен шулап; 
«нағыз Электр шамы, нагыз шам!» 
--деп жауап берісті. 

-- Көптен бері әуреленген іс нә- 
тиже берді, бұл үйірме мүшелерінің 
игілікті тамаша табысы және мақ- 
танышы. Біз әлі мұндай нәрсенің 
талайын істейміз. Ол біздің қолы- 
мыздан келеді. Енді ісіміздің нә- 
тижесін оқушылар көрсін... г 

-- Қәне; қонырауынды соқ, шы- 


соғуды 
Несібелі отыра 


-“ғуға “уақыт. болды;- деді орта 
бойлы екселеу сары әйел пионер 
бөлмесіне келіп, 


Сәрсенбек динамоны зыр еткізіп 
қолымен айналдырып, кнопканы ба- 
сып қалып еді, залда шылдырлаған 
қоңырау даусы сетілді; Кластағы 
оқушыларды жаңадан ерекше со- 
тылган ғали қоңыраудың даусы 
елең еткізді. 


Ә. Айжанов, 


Қызылорда облысы, Шиелі 
ауданы, Сталин атындағы 
мектеп. 


Ребусты дұрыс шеше білгенде 
М. Горькийдің білім туралы айт- 
қан өснеті шығады. 


Құрастырған Қабділрашид 
Қайымов. 


ЖҰМБАҚ 


Бар ма, жоқ па иіскеп, көріп 
білмейсің. 

Ол жоқ жерде өмір сүріп 
жүрмейсің 


Н. БАЙСЕРКЕЕВ, 
Балқаш 


ШАХМАТ 


Этюд 


ӨШІН БОБ 
атының 
на 

нан 
інннн 
шш тынын 
“НЕ 


“3 о 


тоз 


ы Я 


Ойынды ақпен ойнаушы бас- 
тайды да, тең аяқтайды. 


ІЗ 


Ш ІРІ ІЗГІ» 


1. «Штурмапның жазғандары» 
деген кітаптың авторы. 2. «Зоя» 
поэмасының авторы. 3. «Переяс- 
лав радасы» романының авторы. 
4, «Отаныма қызмет етемін» де- 


геп кітаптың авторы. 5. Лиза Чай-“ 


қина туралы жазылған романның 
авторы. б. «Қаладан келген қыз»- 
новесінің авторы. 7. Қыйыр Шы- 
ғыс совет жазушысы. 8. «Кішкен- 
тай жұлдыз»-- повесінің авторы. 
95 САН Трубачев жәке оның 
олдастары» деген кітаптың ав- 
торы. 10. «Алқызыл гүл» атты 
әңгіменің авторы. 11. «Қорея шай- 
қасуда» атты кітаптың авторы. 
12. Батыр баласы туралы кітап 
жазған ана. 19. «Шыңғысханның» 
авторы. 14. «Бонувирдің жүрегі» 
деген кітаптың авторы. 15. «Са- 
ша» поэмасының авторы. 16. Ба- 
лалар жазушысы. 17. «Өмірден 
әңгімелер» деген кітаптың авто- 
ры. 


Жіберген А. ШОНАЙБАЕВА, 
Шығыс Қазақстан облысы, 
Ұлан ауданы, 

Никитинка селосы. 


Бір килограмм уранның беретін 
тиясы үш мың тонна көмірдің 
энергиясымен тең. Уранның әнер- 
гиясының қоры барлық көмір, мұ- 
най, Жанатын газдың энергиясы 
қорынан 23 есе көп. 


Бір килограмм сутегін гелийге 
айналдырсақ, оның қуаты 100 ки- 
ловат двигательді 2954 жылға 
дейін, яғный 1000 жыл бойы жүр- 
тізуге жетер еді. 


жжж 


Қазір патефонның пластинкасын 
ойнату үшін ағаш ине қолданатын 
болды. Ағаш иненің болат инеге 
қарағанда ерекшелігі -- дыбыс 
ашық естіледі. Тіпті, ескі пластин- 
каны ойнатқанда да дыбыс анық 
шығады. 

Тәжрибе ағаш инені бамбук 
ағашынан жасаудың қоалайлылы- 


ғын дәлелдеді. 


жәж 


Күннің салмағы жерден 332 мың 
есе ауыр екені, Күннің сыртқы 
аумағы Жерден 12 мың есе үлкен 
екені мәлім. Ал, Күннің бір минут- 
те шығаратын жылуы 16,9 милли- 
он текше метр суы бар Солтүстік 
Мұзды Мұхитты О? температурада 
қайнатып, буға айналдырып жібе- 
рер еді. Күннен 180 миллион ки- 
дометр қашықтықта тұрған Жер, 
Қүннің әлем кеңістігіне шығара- 
тын жылуының екі миллиардтан 
бір бөлігін ғана алады. 

жө 


Көлемі бір немесе біржарым 
шаршы миллиметр күріштің дәні- 
не 382 баспа әрпін сыйғызған Ин- 
дия еңбекшілерінің тартуын біле- 
сіңдер. Ал, Тула қаласындағы ше- 
бер Михаил Йсаевич Почукаев үл- 
кендігі осындай ғана дәнге 1528 
баспа әрпін орналастырған. Ол 
көлемі төрт шаршы миллиметрге 
жетпейтін: оюға ССРО Қонетиту- 
циясының барлық текстін әріппен 
тізді. Почукаевті жерлестері мақ- 
танышпен «Қазіргі левша» деп 
атайды. 
жж ж 

Байқал көлінің картасын қарап 
отырсаң Селенга өзенінің көлге 
құятын жерінде Провал деген бұ- 
ғаз бар. Бұл 1862 жылы жер сілкі- 
нудің нәтижесінде бір тәулік ішін-. 
де пайда болған. 


Мұқабаның бірінші бетінде П. Васильевтың В. И. Лении деген картинасы. Төртінші бетінде «Шаңғымен 
серуендеу». Суретті салған Н. Лебедев. 

